open-index/open-wikipedia-markdown huggingface dataset:
အမှတ်(၆၀၆) အမြောက်စခန်းကွပ်ကဲမှု ဌာနချုပ်

**အမှတ်(၆၀၆)အမြောက်စခန်းကွပ်ကဲမှုဌာနချုပ်**သည် မွန်ပြည်နယ်၊ သထုံမြို့နယ် အနီးတွင်တည်ရှိပြီး ယခင်ကအမှတ်(၄၄)ခြေမြန်တပ်မဌာနချုပ် နေရာဟောင်းဖြစ်သည်။ လက်ရှိအမြောက်စစ်ဆင်ရေးကွပ်ကဲရေးမှူးမှာ ဗိုလ်မှူးချုပ်ကိုဦး ဖြစ်သည်။

## အမြောက် တပ်ရင်းများ 
**အမှတ်(၆၀၆)အမြောက်စခန်းကွပ်ကဲမှုဌာနချုပ်** ၏ ကွပ်ကဲမှုအောက်တွင် အောက်ပါအတိုင်းဖွဲ့စည်းထားသည် - 

# အမှတ် (၂၀၂) အမြောက်တပ်ရင်း
# အမှတ် (၃၁၀) အမြောက်တပ်ရင်း - သိမ်ဇရပ်မြို့
# အမှတ် (၃၁၁) အမြောက်တပ်ရင်း - ဘားအံမြို့
# အမှတ် (၃၁၂) အမြောက်တပ်ရင်း - ကော့ကရိတ်မြို့
# အမှတ် (၃၁၃) အမြောက်တပ်ရင်း - မုဒုံမြို့နယ်၊ ကျောက်တလုံးကျေးရွာ
# အမှတ် (၃၁၄) အမြောက်တပ်ရင်း - ဘီးလင်းမြို့နယ်၊ ရွှေရောင်ပြရွာ
# အမှတ် (၃၁၅) အမြောက်တပ်ရင်း - သံဖြူဇရပ်မြို့
# အမှတ် (၃၁၆) အမြောက်တပ်ရင်း - ရေးမြို့နယ်၊ ကလော့ရွာ
# အမှတ် (၃၁၇) အမြောက်တပ်ရင်း - ရေးမြို့နယ်၊ မော့ကနင်ရွာ
# အမှတ် (၃၁၈) အမြောက်တပ်ရင်း - မုဒုံမြို့နယ်၊ အဘစ်ရွာ
# အမှတ် (၄၀၂) အမြောက်တပ်ရင်း - သထုံမြို့
# အမှတ် (၅၀၂) အမြောက်တပ်ရင်း

ကဏ္ဍ:အမြောက်စခန်းကွပ်ကဲမှုဌာနချုပ်များ
အမှတ်(၁)တပ်မတော်ဆေးရုံ (ခုတင်-၅၀၀)

**အမှတ်(၁) တပ်မတော်ဆေးရုံ (ခုတင်-၅၀၀)** (အတိုကောက်- ) သည် မိတ္ထီလာမြို့တွင် အခြေစိုက်သော စစ်ဆေးရုံ တစ်ရုံဖြစ်သည်။ ဆေးဝန်ထမ်း ညွှန်ကြားရေးမှူးရုံး လက်အောက်၌ ခုတင်-၅၀၀ ဆန့် တပ်မတော်ဆေးရုံ နှစ်ရုံရှိပြီး အခြားတစ်ရုံမှာ ဦးဝိစာရလမ်း၊ ဒဂုံမြို့နယ်၊ ရန်ကုန်တိုင်းဒေသကြီးတွင် အခြေစိုက်သည်။ ဆေးရုံအုပ်ရာထူးအား *ဗိုလ်မှူးချုပ်* အဆင့်ရှိသည့် *တပ်မတော် ဆရာဝန်ဘွဲ့ရ အရာရှိကြီးများ*ကိုသာ ခန့်အပ်လေ့ရှိသည်။

ကဏ္ဍ:ဆေးဝန်ထမ်းတပ်ဖွဲ့
ကဏ္ဍ:မန္တလေးတိုင်းဒေသကြီး
ကဏ္ဍ:မြန်မာနိုင်ငံရှိ ဆေးရုံဆေးခန်းများ
မကွေးတက္ကသိုလ်

thumb|မကွေးတက္ကသိုလ်အဝင်ဝ
**မကွေးတက္ကသိုလ်**သည် တောင်တွင်းလမ်း၊ စိုးကောမင်းရပ်ကွက်၊ မကွေးမြို့၊ မကွေးတိုင်းဒေသကြီးတွင် တည်ရှိသည့် ဝိဇ္ဇာသိပ္ပံတက္ကသိုလ် တစ်ခု ဖြစ်သည်။

## အချိန်မှတ်တမ်း 
* ၁၉၅၅ ခုနှစ် ဇွန်လ (၅) ရက်နေ့တွင် မကွေးဥပစာကောလိပ်အဖြစ် စတင်ဖွင့်လှစ်ခဲ့သည်။
* ၁၉၆၇ ခုနှစ်တွင် မကွေးဥပစာကောလိပ်ကို မကွေးကောလိပ်ဟု အမည်ပြောင်းလဲခဲ့သည်။
* ၁၉၇၀ ခုနှစ်တွင် မကွေးကောလိပ်ကို (၄) နှစ်သင် ကောလိပ်အဖြစ် အဆင့်တိုးမြှင့်သတ်မှတ်ခဲ့သည်။
* ၁၉၈၂ ခုနှစ်တွင် မကွေးကောလိပ်ကို မကွေးဒီဂရီကောလိပ်အဖြစ် ပြောင်းလဲသတ်မှတ်ခဲ့သည်။
* ၁၉၉၃ ခုနှစ်တွင် မကွေးတက္ကသိုလ်တွင် ဂုဏ်ထူးတန်းနှင့် မဟာ ဝိဇ္ဇာ/သိပ္ပံ အရည်အချင်းစစ်သင်တန်းများကို တိုးချဲ့ဖွင့်လှစ်ပို့ချခဲ့သည်။
* ၁၉၉၄ ခုနှစ် ဒီဇင်ဘာလ (၂၀) ရက်နေ့တွင် မကွေးဒီဂရီကောလိပ်ကို မကွေးတက္ကသိုလ်အဆင့်သို့ တိုးမြှင့်ပေးခဲ့သည်။
* ၁၉၉၅ ခုနှစ် မတ်လ (၉) ရက်နေ့တွင် မကွေးတက္ကသိုလ် မုခ်ဦးကို ဖွင့်လှစ်ခဲ့သည်။
* ၁၉၉၆ ခုနှစ်တွင် မဟာဒဿနဘွဲ့၊ မဟာဝိဇ္ဇာဘွဲ့နှင့် မဟာသိပ္ပံဘွဲ့ သင်တန်းများကို တိုးချဲ့ဖွင့်လှစ်ခဲ့သည်။
* ၁၉၉၈ ခုနှစ်တွင် စနစ်သစ် မဟာဝိဇ္ဇာ၊ မဟာသိပ္ပံဘွဲ့ သင်တန်း ပထမနှစ်ကို တိုးချဲ့ဖွင့်လှစ်ခဲ့သည်။
* ၁၉၉၉ ခုနှစ်တွင် အထူးပြုဘာသာရပ် (၁၄) ခုအထိ တိုးချဲ့ဖွင့်လှစ်ပို့ချခဲ့သည်။
* ၂၀၀၂ ခုနှစ်တွင် မဟာသုတေသနသင်တန်းများကို စတင်ဖွင့်လှစ်သင်ကြားပို့ချခဲ့သည်။
* ၂၀၀၄ ခုနှစ်တွင် အထူးပြုဘာသာရပ် (၁၆) ခုအထိ တိုးချဲ့ဖွင့်လှစ်ပို့ချခဲ့သည်။
* ၂၀၁၆ ခုနှစ်တွင် (၁၈) ကြိမ်မြောက် ဘွဲ့နှင်းသဘင်ကို မကွေးတက္ကသိုလ် ဘက်စုံခန်းမသစ်တွင် ကျင်းပခဲ့သည်။

## ဖွဲ့စည်းပုံ 
တက္ကသိုလ်တွင် ပရိဝုဏ် ၂ ခုရှိသည်။ အမည်အားဖြင့် အဓိက နှင့် တိုးချဲ့ ဟူ၍ ခေါ်ကြသည်။ ယေဘူယျအားဖြင့် သိပ္ပံကျောင်းသားများသည် အဓိကပရိဝုဏ်တွင် ပညာသင်ကြားကြရပြီး ဝိဇ္ဇာကျောင်းသားများသည် တိုးချဲ့ပရိဝုဏ်ဘက်တွင် သင်ကြားကြရသည်။ ယခုအခါတွင် အဆောင်အသစ်များဖြစ်သော ရွှေကံ့ကော်ဆောင်များကို ဆောက်လုပ်ပြီး ဖြစ်သည်။ အင်္ဂလိပ်စာ ကျောင်းသားများသည် ရွှေကံ့ကော် အဆောင် (၁) တွင် ပညာသင်ကြားလျက် ရှိသည်။ ဘွဲ့နှင်းသဘင်ခန်းမ၊ စာကြည့်တိုက်၊ ကျောင်းသားနားနေဆောင်နှင့် စူးစမ်းရှာဖွေရေးစင်တာတို့သည် တိုးချဲ့ပရိဝုဏ်ဘက်တွင် ရှိသည်။

## ချီးမြှင့်အပ်နှင်းသည့်ဘွဲ့များ 
### ဝိဇ္ဇာအထူးပြုဘာသာတွဲများ 
*ဝိဇ္ဇာဘွဲ့ - BA
*ဥပဒေဘွဲ့ - LLB
*ဝိဇ္ဇာဂုဏ်ထူးဘွဲ့ - BA (Hons;)
*မဟာဝိဇ္ဇာဘွဲ့ - MA
*မဟာဥပဒေဘွဲ့ - LLM
*မဟာသုတေသနဘွဲ့ - MRes

### သိပွံအထူးပြုဘာသာတွဲများ 
*သိပ္ပံဘွဲ့ - BSc
*သိပ္ပံဂုဏ်ထူးဘွဲ့ - BSc (Hons;)
*မဟာသိပ္ပံဘွဲ့ - MSc
*မဟာသုတေသနဘွဲ့ - MRes

## ပညာသင်နှစ် 
ပညာသင်ကာလမှာ ၄ နှစ်ဖြစ်သည်။ နေ့ကျောင်းသားများ ပထမပညာသင်ကာလ သင်တန်းကို ဒီဇင်ဘာလတွင် စတင်ဖွင့်လှစ်ပြီး ဒုတိယပညာသင်ကာလ သင်တန်းကို ဇွန်လတွင် ဖွင့်လှစ်သည်။ အရည်အချင်းစစ်စာမေးပွဲများကို စက်တင်ဘာလတွင် ကျင်းပလေ့ရှိသည်။

## အထူးစီမံကိန်းသင်တန်းခန်းမများ 
အမျိုးသားပညာရည်မြင့်မားရေး စီမံကိန်းအရ Computer Training Centre, Electronic Resource Centre, Language Laboratory, E-education Learning Centre, နှင့် Multimedia Lecture Room များ ဖွင့်လှစ်ထားရှိပြီး ကျောင်းသားကျောင်းသူများအား သင်ကြားပို့ချလျက်ရှိသည်။

## တက္ကသိုလ်စာကြည့်တိုက် 
ဂျာနယ်၊ မဂ္ဂဇင်း၊ ဝတ္ထုများနှင့် ဘာသာရပ်ဆိုင်ရာ စာအုပ်များ စုစုပေါင်း (၁၁၀,၀၀၀) ခန့်ရှိသည်။ စာမေးပွဲ မေးခွန်းဟောင်းများ၊ သင်ကြားမှုအထောက်အကူပြု စာအုပ်များ၊ သုတရသစာအုပ်များကို ငှားရမ်းဖတ်ရှုနိုင်သည်။ iPStar Satellite Terminal များ၊ Internet. E-Takkatho, PDLS (Public Digital Library Service) နှင့် Wi-fi များ တပ်ဆင်ထားပြီး Internet Website များကို အသုံးပြုလေ့လာနိုင်သည်။

## ကိုးကားကျမ်း
မျိုးဆက်သစ်လူငယ်များ အစည်းအရုံး

GW သည် ၂၀၀၇ ခုနှစ် ရွှေဝါရောင်တော်လှန်ရေးနှင့်အတူ ပေါ်ပေါက်ခဲ့ပြီး လူငယ်များနှင့် ဖွဲ့စည်းထားသည့် အဖွဲ့ဖြစ်သည်။ မြန်မာနိုင်ငံတွင် အတိုက်အခံလှုပ်ရှားမှုကို အရေးယူနိုင်သော ဥပဒေများ ပြဋ္ဌာန်းထားရာ အဖွဲ့အစည်းဖွဲ့လျှင် အစိုးရထံ မှတ်ပုံတင်ခွင့်ပြုချက်တောင်းယူရသည်။ သို့သော် အာဏာပိုင်များကိုယ်တိုင်ဦးစီးလုပ်ဆောင်သော အဖွဲ့အစည်းများကလွဲလျှင် ပုဂ္ဂလိကနှင့် လူထုအခြေခံအဖွဲ့အစည်း ဖွဲ့စည်းခွင့်ကို ပိတ်ပင်တားမြစ်ထားသည်။

စစ်အစိုးရဆန်ဆန့်ကျင်သည့် တေးသီချင်းများ GW က သီဆိုဖြန့်ဝေခဲ့ရာတွင် လျှို့ဝှက်အဖွဲ့အမည် Freedomfighter နှင့် တွဲဖက်လုပ်ဆောင်ခဲ့သည့် *နိုးထကြလော့ အိုမြန်မာ"၊ မေလက ဆန္ဒခံယူပွဲအား ကန့်ကွက်ဆန္ဒမဲ ပေးရန် မြန်မာလူထုအား လှုံ့ဆော်သည့် *NO NO NO'' သီချင်းတို့ ပါဝင်သည်။ ကိုဇေယျာသော်သည် မျိုးဆက်သစ်လူငယ်များ အစည်းအရုံး (Generation Wave - GW) မှ အဖွဲ့ဝင်တဦးဟုဖြစ်သည်ဟု အဖွဲ့က ကြေညာထားသည်။GW အဖွဲ့ဝင် အနည်းဆုံး ၁၀ ဦးထက်မနည်း ဖမ်းဆီးခံထားရသည်။

ကဏ္ဍ:မြန်မာနိုင်ငံအခြေစိုက် အဖွဲ့အစည်းများ
ချစ်ညို (ခင်ဦးမြို့စား)

**ဦးချစ်ညို**သည် ကုန်းဘောင်ခေတ် ခင်ဦးမြို့စားဖြစ်သည်။ အလောင်းဘုရားကဲ့သိုပင် လက်ရုံးရည်နှင့်ပြည့်စုံ၏။ ဦးချစ်ညိုသည် ဦးအောင်ဇေယျနှင့် သင့်မြတ်မူ မရှိသောကြောင့် နောက်ဆုံးတွင် မွန်များနှင့် ပူးပေါင်းသွားသော်လည်း အင်းဝပျက်စဉ်က သူသည် အညံ့မခံဘဲ မိမိ ဇာတိချက်ကြွေ ခင်ဦးနယ်သို့ ပြန်ကာ မင်းလောင်းတစ်ဦး အနေဖြင့် တပည့်နောက်လိုက်များ သိမ်းသွင်းနေ၏။ 

အင်းဝပျက်သောအခါ ဟံသာဝတီသို့ မပါသော မြန်မာအရာရှိ၊ အရာခံ စသည့်တို့သည် အရည်အချင်းရှိမည်ဟုထင်သော မင်းလောင်းတို့ထံတွင် ခိုလှုံကြသည်။ အင်းဝ ကောင်းစားစဉ်က ခင်ဦးစား ဦးလုံသည် နေပြည်တော်၌ မင်းကြီးကျော်စွာ ဟူသောဘွဲ့  နှင့် အမူတော်ထမ်းသည်။ ဇနီး ဒေါ်ဇံကုလားသည် နက္ခတ်ဗေဒင် တတ်မြောက်၏။ သူတို့၌ သား ၃ ယောက်ရှိရာ မောင်ချစ်ညို၊ မောင်ချစ်မြ၊ မောင်ချစ်ဝ၊ တို့ဖြစ်ကြပြီး သားအကြီး မောင်ချစ်ညိုကို အင်းဝဘုရင်ကပင် `လက်ယာပျံချီ´ဘွဲ့ ပေးကာ ခင်ဦးစား ခန့်အပ်ခဲ့သည်။ ဦးချစ်ညိုကား မြင်းစီး၊လှံထိုး၊ ကြိုးပစ် ဟူသော သူရဲကောင်း အတတ်တို့ ၌ ကျွမ်းကျင်၏။ သူ့မိခင် ဒေါ်ဇံကလားက `ငါ့သား၊ မင်းဖြစ်လိုလျှင် မုဆိုးဘိုသား အောင်ဇေယျကို ဦးစွာ သုတ်သင်ရမည်။ အောင်ဇေယျကား ကိန်းခန်းကြီးလှသည်။ အောင်ဇေယျကို စောစော ကပင် မသုတ်သင်နိုင်လျှင် သင့်အဖို့ခက် လိုက်မည်။´ ဟုဆို၏။ တစ်နေ့သော မိခင်မှ အခါကောင်းပေးပြီး ဦးအောင်ဇေယျကို အဖမ်းအယူ ထွက်ရန် သားအား တိုက်တွန်းလေ၏။ 

ဦးချစ်ညိုလည်း ညီမောင်ချစ်မြကို ခေါ်ပြီး မုဆိုးဘိုရွာဆီသို့ သွားလေ၏။ ထိုနေ့ပင် ဦးအောင်ဇေယျလည်း ဦးချစ်ညိုကို သိမ်းသွင်းရန် မြင်းစီးပြီး ခင်ဦးမြို့ဆီ သို့ ထွက်ခဲ့၏။ လမ်းတွင် သူတို့နှစ်ဦး ရင်ဆိုင်မိရာ ဦးချစ်ညိုက ကြိုးကွင်းပစ်ကာ ဦးအောင်ဇေယျ၏ လည်ပင်းကို ရစ်ပတ်လေသည်။ ထိုသို့ ရစ်ပတ် ဆွဲငင်ရာတွင် ဦးအောင်ဇေယျနှင့်တကွ မြင်းလည်းလဲလေသည်။ ဦးအောင်ဇေယျသည် လဲရာ မှထပြီး ကြိုးဓားနှင့် ဖြတ်နေခိုက် ဦးချစ်ညိုက လှံ နှင့် ပစ်သည်။ ထိုလှံကို ဦးအောင်ဇေယျ က ဓားနှင့် ကာသဖြင့် လွဲလေသည်။ ဦးချစ်ညို၏ ညီ ဦးချစ်မြက အစ်ကိုဘက်မှ ကူညီရန် လိုက်လာ၏။ သို့သော် ထန်းပင်ထက်မှ ထန်းသမားက "တစ်ဦးချင်း ရန်ဖြစ်နေသည်ကို ဘာလို့ ကူရမည်လဲ" ဆိုကာ ထန်းပင်မှဆင်း ပြီး ချစ်မြ၏ လည်ပင်းကို ညစ်၏။ ထိုအခါ ချစ်မြက "ကယ်ပါ"ဟုအော် သည်ကို သူ့အစ်ကို ချစ်ညိုက ညီကို ကယ်ရန် ထန်းသမားဆီသို့ ပြေးလာရာ ဦးအောင်ဇေယျလည်း တစ်ဦးနှင့် တစ်ဦး ဖြစ်သောကြောင့် မြင်းစီးကာ အပြင်းဆုတ်ခွာလေသည်။ ခင်ဦးသို့ ချစ်ညိုတို့ပြန်ရောက်သော် မိခင်မှ အကြောင်းစုံ သိရသော် "အောင်ဇေယျကို ယနေ့တွင်မှ မအောင်လျှင် သူ့ကို တစ်ကိုယ်ချင်း မခုခံလေနှင့်"ဟုဆိုကာ မွန်တို့ထံ ခိုဝင်စေခဲ့သည်။

ဟံသာဝတီစစ်သူကြီးဒလပန်းထံ သစ္စာခံပြီး လက်ယာပျံချီဘွဲ့ခံကာ အလောင်းဘုရားနှင့် တိုက်ခိုက်ခဲ့ကြသည်။ နောက်ပိုင်းတွင် အလောင်းဘုရား၏ စစ်ပရိယာယ် ကြောင့် ရှုံးနိမ့်ကာ ထွက်ပြေးပုန်းအောင်းနေခဲ့သည်။ အတန်ကြာမှ သားများနှင့်အတူ မွန်အိမ်ရှေ့မင်းထံတွင် ပြန်ခိုလှုံခဲ့သည်။ သို့သော် စစ်သူကြီးဒလပန်းက မယုံကြည်ပဲ အလောင်းဘုရားသစ္စာခံသွားပြီဟု ထင်မြင်ကာ အိမ်ရှေ့မင်းထံမှ တောင်းယူ၍ ကွပ်မျက်ခဲ့သည်

**-ALBERT OBEISITION(1935)**
မိုးငြိမ်းဧ

**မိုးငြိမ်းဧ** (၂၀ စက်တင်ဘာ ၁၉၅၈ - ၂၆ ဖေဖော်ဝါရီ ၁၉၉၃) ကို အဖ ဦးတင်ဦး၊ အမိ ဒေါ်သန်းမြင့်တို့မှ ၁၉၄၄ ခုနှစ်၊ စက်တင်ဘာလ ၂၃ ရက်၊ စနေ့နေ့တွင် မွေးဖွားခဲ့သည်။ မွေးချင်း ခုနှစ်ယောက်အနက် သမီးဦး သမီးကြီးဖြစ်သည်။ အမည်ရင်းမှာ ဒေါ်တင်မိုးအေး ဖြစ် ၁၉၆၅ ခုနှစ်တွင် B.A.B.Ed ဘွဲ့ရရှိခဲ့သည်။

## စာရေးဆရာမဘဝ 
၁၉၆၃ ခုနှစ်တွင် ချိုတေးသံမဂ္ဂဇင်း၌ "**ကွန်းရိပ်ငြိမ်**" ဟူသော ဝတ္တုတိုကို "**တက္ကသိုလ် ခင်ပွင့်လန်း**" အမည်ဖြင့် ရေးသားကာ စာပေလောကသို့ ဝင်ရောက်ခဲ့သည်။ ယင်းကလောင်အမည်ဖြင့် ဝတ္တုတို သုံးပုဒ်ခန့်ရေးသားကာ ကျောင်းဆရာမဘဝ စတင်ခဲ့သည်။ 

၁၉၆၇ ခုနှစ်၊ ဇူလိုင်လထုတ် ရှုမဝ မဂ္ဂဇင်းပါ "**အလှရှာ ရင်မှာတွေ့**" ဟူသော ဝတ္တုတိုကို "**မိုးငြိမ်းအေး**" ကလောင်အမည်ဖြင့် စတင်ပြောင်းလဲ ရေးသားပြီး ၁၉၇၇ ခုနှစ်၊ ဇန်နဝါရီလပါ "**ဘဝစာအုပ်မှ ပန်းသွေးရောင် ကဗျာတစ်ပုဒ်**"ဟူသော ဝတ္တုတိုတွင် "**မိုးငြိမ်းဧ**" ဟု ကလောင်အမည် ထပ်မံပြောင်းလဲကာ ထိုကလောင် အမည်ဖြင့်ပင် ဝတ္တုများ ဆက်လက်ရေးသားခဲ့သည်။ 

ရူမဝ မဂ္ဂဇင်းတွင် ၁၉၇၆ မှ ၁၉၈၁ အထိ ဝတ္တုတိုပေါင်း ၁၄ ပုဒ်ရေးသားခဲ့ပြီး၊ ၁၉၈၂ မှ ၁၉၈၈ အထိ ၇ နှစ်ခန့် စာရေးသားခြင်း ခေတ္တ အဆက်ပြတ်သွားခဲ့သည်။ ၁၉၈၉ ခုနှစ်တွင်မှ ဟန်သစ်မဂ္ဂဇင်းတွင် "နွေနေအောက်မှ ကြွေ" အခန်းဆက် ဝတ္တုရှည်ကို ပြန်လည်ရေးသားပြီး ကွယ်လွန်ချိန် ၁၉၉၃ ခုနှစ်အထိ ဝတ္တုရှည်များ ဆက်လက်ရေးသားခဲ့သည်။ 

ဟန်သစ်မဂ္ဂဇင်းတွင် ဝတ္တုတို-ရှည်ပေါင်း ၁၀ ပုဒ်၊ စံပယ်ဖြူမဂ္ဂဇင်းတွင် ၁ ပုဒ်၊ ရုပ်ရှင်တေးကဗျာ မဂ္ဂဇင်းတွင် တစ်ပုဒ်နှင့် ရင်ခုန်ပွင့်မဂ္ဂဇင်းတွင် ၁ ပုဒ် ပုံနှိပ်ဖော်ပြခဲ့ပြီး ဖြစ်သည်။ 

၁၉၈၅ ခုနှစ်တွင် တိုယိုတာဖောင်ဒေးရှင်းမှ မြန်မာအမျိုးသမီး ၁၂ ယောက်တို့၏ ဝတ္တုတိုများကို ဂျပန်ဘာသာသို့ ပြန်ဆိုထုတ်ဝေသည့် "ပတ္တမြား တစ်ဒါဇင်"(A Dozan Red Stones) ဝတ္တုတိုပေါင်းချုပ် စာအုပ်တွင် ဆရာမ၏ ရှုမဝမဂ္ဂဇင်းပါ "ထိုအကြည့်" ဝတ္တုတို ပါဝင်ခဲ့သည်။ 

၁၉၉၃ ခု၊ မတ်လထုတ် ဟန်သစ် မဂ္ဂဇင်းတွင် ပါဝင်သည့် "အလွမ်းမျက်နှာ" ဟူသော ဝတ္တုမှာ ၁၉၉၃ ခု၊ဇန်ဝါရီလ ရေးခဲ့သော ဆရာမ၏ နောက်ဆုံးလက်ရာ ဖြစ်သည်။ ဆရာမ  ဒုတိယ နောက်ဆုံးရေးသားခဲ့သော "လှိုင်ထိပ်ထားနှင့် တွေ့ဆုံခြင်း" ဝတ္တုတိုမှာ ဆရာမ ကွယ်လွန်ပြီးမှ ၁၉၉၃ ခု၊ ဧပြီလထုတ် ရင်ခုန်ပွင့် မဂ္ဂဇင်းတွင် ပုံနှိပ်ဖော်ပြခြင်းခံရသည်။ 

## ဘဝနိဂုံး 
စာရေးဆရာမ မိုးငြိမ်းဧ သည် ၁၉၉၃ ခုနှစ်၊ ဖေဖော်ဝါရီလ ၂၆ ရက်၊ သောကြာနေ့ ည ၁၁ နာရီ ၁၅ မိနစ်တွင် ကျောက်ကပ်ရောဂါ၊ နှလုံးရောဂါတို့ဖြင့် ရန်ကုန်မြို့၊ ကြည့်မြင်တိုင်မြို့နယ်၊ ဦးကြွယ်ဟိုးလမ်းနေအိမ်၌ ကွယ်လွန်ခဲ့သည်။ ကွယ်လွန်ချိန်အထိ ကျောင်းဆရာမအဖြစ် တာဝန်ထမ်းဆောင်ခဲ့သည်။ 

## ကိုးကား 
#ကိုယ်ရေးအကျဉ်း - နွေနေအောက်မှာ ကြွေ၊ မိုးငြိမ်းဧ
သောင်းထိုက်

ဦးသောင်းထိုက်သည် ပြည်ထောင်စုမြန်မာနိုင်ငံတော် ဝန်ကြီးချုပ်၊ဆဌသင်္ဂါယနာတင် ဦးနု‎၏သားဖြစ်သည်။ မွေးရာဇာတိမှာ ရန်ကုန်မြို့ဖြစ်သည်။ မွေးချင်း၄ယောက်ရှိသည့်အနက် ဒုတိယဖြစ်သည်။ အစ်မ၁ယောက်၊ ညီတစ်ယောက်၊ ညီမတစ်ယောက်ရှိသည်။ ငယ်စဉ်က မြို့မကျောင်းမှာ ၈တန်းထိပညာသင်ယူ တက်ရောက်ခဲ့သည်။ ကမ္ဘောဇကောလိပ် အထက်တန်းကျောင်းမှာ ဆက်တက်ပြီး TTC ကျောင်းမှ ဆယ်တန်းအောင်မြင်ခဲ့သည်။ ၁၉၆၀-ခုနှစ်တွင် ထီးတန်းကောလိပ်တက်ရောက်စဉ် ဂျပန်နိုင်ငံသို့ ထွက်ခွာခဲ့သည်။ 
အစ၌ နိုင်ငံခြားသွားဖို့ အစီအစဉ် မရှိသော်လည်း မြန်မာနိုင်ငံမှာ transitor radioလုပ်ချင်သောကြောင့် ဂျပန်ကိုထွက်ပြီး ပညာသင်သည်။ ဂျပန်တွင် ၁ဝနှစ် နေခဲ့သည်။ ပထမတွင် ကိုယ့်စရိတ်နှင့် ကိုယ်ပညာသင်နေရာက ငွေအခက်အခဲတွေ့ကြုံခဲ့သည်။ ဂျပန်အစိုးရ၏ ပညာသင်အထောက်အပံ့ ရယူခဲ့ရသည်။ BSC အတွက် ၄နှစ်တက်ရသည်။ Masterကို ၂နှစ်ထပ်တက်ရသည်။ BE(Electronic)ကို Masterထိ တက်သည်။ ဂျပန်မှနေ၍ ထိုင်းကိုရောက်ရှိသွားပြီး တော်လှန်ရေးအဖွဲ့များ အကူအညီအနေနှင့် ထိုင်းနိုင်ငံတွင် ၅နှစ်နေထိုင်သည်။ ထိုမှတဆင့် အိန္ဒိယသို့ ထွက်ခွာခဲ့ပြီး နိုင်ငံရေးလုပ်ခဲ့သည်။ ၁၉၇၈-ခုနှစ်တွင် အမေရိကန်နိုင်ငံသို့ ရောက်ရှိခဲ့သည်။ ယခုအခါ အသက် ၆၉နှစ်ရှိပြီ ဖြစ်သည်။

## ကိုးကား 
http://74.125.153.132/search?q=cache:nYdqcGkz1eoJ:www.mandalaygazette.com/index.php%3Flimitstart%3D10+%E1%80%B1%E1%80%87%E1%80%AC%E1%80%B9%E1%81%80%E1%80%99%E1%80%B9%E1%80%B8&cd=84&hl=en&ct=clnk
ဝ ပြည်နယ်သွေးစည်းညီညွတ်ရေးပါတီ

လွန်ခဲ့သော အနှစ် (၂ဝ) ကာလ ၁၉၈၉ ခုနှစ်က "ဝ" ပြည်သူများ၏ ကိုယ်ပိုင်ပြဋ္ဌာန်းခွင့်အခွင့်အရေးကို ပြန်လည်ရယူနိုင်ရန်နှင့် "ဝ" ပြည် ကို ပြန်လည်ဖော်ထုတ်နိုင်ရန် "ဝ" အမျိုးသား ခေါင်းဆောင်ကြီးများနှင့် "ဝ" အမျိုးသားတပ်မတော်တို့သည် ရဲရင့် ပြတ်သား သောစိတ်ဓာတ်ဖြင့် "ဝ" ပြည်နယ်သွေးစည်းညီညွတ်ရေးပါတီ UWSPနှင့် ပြည်နယ်သွေးစည်းညီညွတ်ရေး တပ်မတော်UWSA တို့ကို စတင်ဖွဲ့စည်း ထူထောင်လာခဲ့ကြသည်။
## သမိုင်းကြောင်း
ဝ ဒေသသည်ရှမ်းပြည်နယ် အရှေ့မြောက်ပိုင်း၌ ရှိပြီး  တောင်တန်းထူထပ်သည့်အပြင် အင်္ဂလိပ်ကိုလိုနီခေတ်ကာလကပင် အုပ်ချုပ်ရေးအာဏာ မသက်ရောက်ခဲ့သည့် ဒေသဖြစ်သည်။ လွတ်လပ်ရေးရပြီး ကာလမှာလည်း ဝ ဒေသ သို့ ပြည်မအစိုးရ ဩဇာအာဏာသက်ရောက်မှု မရှိခဲ့ပေ။ ၁၉၅၀-နောက်ပိုင်း တရုတ်ပြည်မှ စစ်ရှုံးပြီး ဝင်ရောက်လာသည့် ကူမင်တန်တပ်များနှင့် နယ်ခံကာကွယ်ရေးတပ်များ၏ ဗိုလ်ကျမှုကို ခုခံတိုက်ခိုက်သည့် ဝ လယ်သမားသူပုန်အဖွဲ့များသည် ၁၉၆၆ ဝန်းကျင်မှစ၍  ဝဒေသတွင် ပေါ်ပေါက်ခဲ့သည်။  ထိုလယ်သမား ပြောက်ကျားတပ်ဖွဲ့များတွင် ခွင်းမားဒေသမှ ပေါက်ယိုချမ်း၊ ပေါက်စမ်ပန်းတို့ ဦးစီးသည့် ပြောက်ကျားတပ်၊ အိုက်ချိန်ဒေသမှ အိုက်ခိန်း၊ အိုက်ခလုံးတို့ ဦးစီးသည့် ပြောက်ကျားတပ်၊ ပန်ဝိုင်ဒေသမှ ကျောက်ညီလိုင် ဦးစီးသည့် ပြောက်ကျားတပ်၊ ဟူစွမ်ဒေသမှ လူရှင်းကော့ ဦးစီးသည့် ပြောက်ကျားတပ်တို့မှာ ထင်ရှားသည်။

၁၉၆၈-ခုနှစ် ဗမာပြည်ကွန်မြူနစ်ပါတီတပ်ဖွဲများ အရှေ့မြောက် နယ်စပ်သို့ ဝင်ရောက်လာသည့် နောက်တွင် ဝ လယ်သမား ပြောက်ကျားတပ်ဖွဲ့များအား စည်းရုံးသိမ်းသွင်းခဲ့သည်။ အဆိုပါ ဝ လယ်သမား ပြောက်ကျားခေါင်းဆောင်များမှ တဆင့် ဝလူထုအား စည်းရုံးသိမ်းသွင်း နိုင်ခဲ့ပြီး ဗမာပြည်ကွန်မြူနစ်ပါတီထဲတွင် အင်အားကောင်းသော တိုက်ရည်ခိုက်ရည်ရှိသော  ဝတပ်ဖွဲ့ ပေါ်ထွက်လာခဲ့ပြီး ဝဒေသအများစုကို လွတ်မြောက်စေနိုင်ခဲ့သည်။ ၁၉၈၉-ခုနှစ်၊ ဧပြီလ (၁၇)ရက်နေ့တွင် ဝခေါင်းဆောင် ကျောက်ညီလိုင်နှင့် ပေါက်ယိုချမ်းတို့ ဦးစီးသည့် ဝတပ်ဖွဲ့သည် ဗမာပြည်ကွန်မြူနစ်ပါတီမှ ပုန်ကန်ခွဲထွက်ပြီး  UWSP/UWSA ဝ ပြည်နယ်သွေးစည်းညီညွတ်ရေးပါတီ/ ဝ ပြည်နယ်သွေးစည်းညီညွတ်ရေး တပ်မတော်အဖြစ် ရပ်တည်ခဲ့သည်။ ထို့နောက် နဝတ အစိုးရနှင့် ငြိမ်းချမ်းရေး ယူခဲ့ပြီး နဝတက ရှမ်းအထူးဒေသ ၂ အဖြစ်သတ်မှတ် ပေးခဲ့သည်။ လက်ရှိ UWSP/UWSA တပ်ဖွဲ့ အနေနှင့် ရပ်တည်ခဲ့သည်မှာ ၃၂-နှစ် ရှိခဲ့ပြီး၊ လယ်သမား ပြောက်ကျား သူပုန်၊ ဗမာပြည်ကွန်မြူနစ်ပါတီကာလများကတည်းက တွက်လျင် ၅၅-နှစ်ခန့် လက်နက်ကိုင်သက်တမ်းရှိပြီဖြစ်သည်။

## ခေါင်းဆောင်မှု
UWSP သည် ဝ ဒေသ၏ အဓိက ခေါင်းဆောင်မှုဖြစ်သည်။ UWSPအား အဓိက ခေါင်းဆောင်သည် ဗဟိုနိုင်ငံရေးဦးဆောင်အဖွဲ့ အမြဲတမ်းကော်မတီ ဖြစ်ပြီး လက်ရှိတွင် အဖွဲ့ဝင် (၈)ဦး ရှိသည်။
# ဦးပေါက်ယိုချမ်း (အထွေထွေ အတွင်းရေးမှူး)
# ဦးရှောက်မင်လျံ (ဒု အထွေထွေ အတွင်းရေးမှူး)
# ဦးကျောက်ကျုံးတန်း
# ဦးဝေရှောက်ကမ်း ခေါ်  ဦးစိန်ဝင်း 
# ဦးကျောက်ကော့အန်း
# ဦးပေါက်ယိုလျံ
# ဦးဝေရှောက်လျံ ခေါ် အိုက်လောင်း
# ဦးပေါက်ယိုရိ (ဒု အထွေထွေ အတွင်းရေးမှူး)တို့ ဖြစ်သည်။

၎င်းအမြဲတမ်းကော်မတီ အောက်တွင် ဗဟိုကော်မတီဝင် ၁၈ ဦး၊ အရံ ဗဟိုကော်မတီဝင် ၂၁ ဦး ပါဝင်သည့် ဗဟိုကော်မတီ ရှိသည်။

## နိုင်ငံရေးဌာန
*ဌာနကြီးမှူး - ကျောက်အိုက်နပ်လိုင်
*ဒုဌာနကြီးမှူး -  ညီကျော်
*ဘဏ္ဏာရေးဌာန ဌာနကြီးမှူး - ပေါက်ယိုလျံ 
*ဒုဌာနကြီးမှူး - ပေါက်ကျင်ဖုန်း
*ဒုဌာနကြီးမှူး - ပေါက်ဆမ်ဆွဲ 
*ပြင်ပဆက်ဆံရေးဌာန ဌာနကြီးမှူး - ကျောက်ဒကာ့အန်း
*ဒုဌာနကြီးမှူး - ပေါက်ဆမ်ခွန်

UWSP အောက်တွင် ဝပြည်နယ်ပြည်သူ့အစိုးရနှင့် UWSA ကို ဖွဲ့စည်းထားရှိသည်။

## ကိုးကား
ကဏ္ဍ:ဝ လူမျိုး
ပညာဝံသ

**ပီနန်ဆရာတော် ဘဒ္ဒန္တ ပညာဝံသ** (၁၀ ဇန်နဝါရီ ၁၉၂၈ – ၁၄ နိုဝင်ဘာ ၂၀၁၇) သည် ပြည်ပသာသနာပြု မြန်မာ ဗုဒ္ဓဘာသာ ရဟန်းတော်တစ်ပါးဖြစ်ပြီး၊ မလေးရှားနိုင်ငံ ပီနန်မြို့ရှိ ဓမ္မိကာရာမ ကျောင်းတိုက် နှင့် ဆက်နွယ်၍ “ပီနန်ဆရာတော်”အဖြစ် ထင်ရှားခဲ့သည့် ပုဂ္ဂိုလ်ဖြစ်သည်။ 

## အစောပိုင်းဘဝ 
ပီနန်ဆရာတော်၏ အလောင်းအလျာသည် ဝါးခယ်မ ဇာတိသား ဖြစ်သည်။ ၁၉၂၈ ခုနှစ်၊ ဇန်နဝါရီ ၁ဝ ရက် တွင်  ခမည်းတော် ဦးဘတူ နှင့် မယ်တော် ဒေါ်ကြည်  တို့မှ မွေးဖွားခဲ့ပြီး၊ငယ်နာမည်မှာ မောင်တင်ညွန့် ဖြစ်သည်။မွေးချင်း သုံးဦးအနက် အလတ်ဖြစ်ကာ အကိုကြီးဖြစ်သူမှာ  ဦးကံညွန့် ဖြစ်ပြီး၊နှမမှာ ဒေါ်အေးရီ ဖြစ်သည်။ အသက် ၁၄ နှစ်သားတွင် ရှင်သာမဏေဘောင် ဝင်ခဲ့ပြီးနောက်၊ ၁၉၄၈ ခုနှစ် ဧပြီ ၁၆ရက် တွင် ရဟန်းဘောင် သို့ တက်ရောက်ခဲ့သည်။

## ရဟန်းဘဝ 
ဝါးခယ်မ၊ ညောင်တုန်း၊မန္တလေးတို့တွင် ဗုဒ္ဓစာပေများ ပညာသင်ခဲ့သည်။ မန္တလေး မစိုးရိမ်တိုက် ၌လည်း ဗုဒ္ဓစာပေများကို မစိုးရိမ်ဆရာတော်ကြီး ဦးကောဝိဒ  နှင့်အတူ သင်ယူခဲ့သည်။

၁၉၅၃ ခုနှစ်၊ သက်တော် ၂၅ နှစ် တွင် ဓမ္မာစရိယစာမေးပွဲကို ဂုဏ်ထူးဖြင့် အောင်မြင်ကာ လွတ်လပ်ရေးခေတ် မြန်မာနိုင်ငံတော် အစိုးရ၏ သာသနဓဇသိရီပဝရ ဓမ္မာစရိယ ဘွဲ့တံဆိပ်တော် ဆက်ကပ်ခြင်းကို ခံခဲ့ရသည်။

## သာသနာပြုခရီးစဉ်များ 
၁၉၅၃ ခုနှစ်တွင် ကိုကိုးကျွန်း သာယာဖွံ့ဖြိုးရေး အစီအစဉ်အရ သာသနာပြုရန်အတွက် ရန်ကုန် ဗားကရာတိုက်၊ သာယာဝတီကျောင်း ဆရာတော် ဦးဝါယမ နှင့်အတူ ကျွန်းသို့ လိုက်ပါပြီး သာသနာပြု အတွေ့အကြုံအား စတင်ခဲ့သည်။၁၉၅၇ ခုနှစ်ခန့်တွင် သီရိလင်္ကာနိုင်ငံ နှင့် အက်ဒမန်ကျွန်း ခေါ် ကပ္ပလီကျွန်းများသို့ ပြည်ပသာသနာပြု ခရီးစဉ်များ အဖြစ် ခရီးစဉ်ချဲ့ထွင်ခဲ့သည်။

၁၉၇၀ပြည့်နှစ်တွင် နိုင်ငံတော်အစိုးရ၏ လျှောက်ထားချက်အရ မလေးရှားနိုင်ငံ၊ ပီနန်ရှိ  ရှေးမြန်မာ ဘုန်းကြီးကျောင်းတွင်  ကျောင်းထိုင်၍ သာသနာပြုတော်မူခဲ့သည်။

၁၉၇၉ခုနှစ် တွင် အမေရိကန် ပြည်ထောင်စု၊ လော့စ်အိန်ဂျဲလစ်တွင် တက္ကသိုလ် အရှေ့တိုင်း ဘာသာသင်ဌာန၌ ဗုဒ္ဓ အဘိဓမ္မာကို ပို့ချပေးတော်မူခဲ့သည်။

၁၉၈၅ခုနှစ် တွင် နိုင်ငံတကာ ဗုဒ္ဓဘာသာ သံဃာ့ အဖွဲ့ကြီးကို တည်ထောင်ခဲ့သည်။

ဆရာတော်ကြီးသည် လောစ့်အိန်ဂျဲလစ် (USA)၊ ဆဒ်နီ (ဩစတြေးလျ)၊ ချီကာဂို (USA)၊ တိုရန်တို (ကနေဒါ)၊ ဟောင်ကောင် (တရုတ်ပြည်)၊ စင်ကာပူ၊ ကွာလာလမ်ပူ (မလေးရှား)၊ အုခ်လန် (နယူးဇီလန်)၊ ဟော်လန်၊ မဟာသန္တိ သုခ ဗုဒ္ဓသာသနာ စင်တာ (ရန်ကုန်) တို့တွင် ကျောင်းထိုင်၍ တည်ထောင် သာသနာပြုခဲ့သည်။ 

## ထင်ရှားဖြစ်ရပ်များ 
၂၀၀၇ ခုနှစ်၊ စက်တင်ဘာလတွင် မြန်မာနိုင်ငံ၌ “ရွှေဝါရောင်တော်လှန်ရေး” အဖြစ် ကမ္ဘာကျော်ခဲ့သည့် သံဃာထုလှုပ်ရှားမှု ဖြစ်ပွားခဲ့သည်။ ထိုစဉ် ပြည်ပ၌ ၂၀၀၇ ခုနှစ်၊ အောက်တိုဘာလ ၂၈ ရက်တွင် “သာသနာ့ဥသျှောင်၊ အပြည်ပြည်ဆိုင်ရာ မြန်မာရဟန်းတော်များ အဖွဲ့ချုပ်” ကို ဖွဲ့စည်းခဲ့ပြီး၊ ဆရာတော်သည် ဥက္ကဋ္ဌ အဖြစ် တာဝန်ယူခဲ့သည်။ မစိုးရိမ် ဆရာတော်ကြီး ဦးကောဝိဒသည် သာသနာ့ဥသျှောင် ပဓာနစေရ (နာယက) ဆရာတော် အဖြစ် တာဝန်ယူခဲ့သည်။

သာသနာ့ဥသျှောင်၊ အပြည်ပြည်ဆိုင်ရာ မြန်မာရဟန်းတော်များ အဖွဲ့ချုပ်သည် ၂၀၀၇ ရွှေဝါရောင် သံဃာ့အရေးအခင်းအား ပြည်ပမှနေ၍ ဦးဆောင်ခဲ့သည့် အဖွဲ့တစ်ခုဖြစ်သည်။

ထို့အပြင် ၁၉၉၉ ခုနှစ်တွင် ဖွင့်လှစ်ခဲ့သည့် ကျပ်သိန်းပေါင်း သောင်းချီ အကုန်အကျခံ ဆောက်လုပ်လှူဒါန်းထားသော ရန်ကုန်မြို့၊ တာမွေမြို့နယ်၊ နတ်ချောင်းရပ်ကွက်ရှိ “မဟာသန္တိသုခ ကျောင်းတိုက်” ၏ ပိုင်ဆိုင်မှုနှင့် ပတ်သက်၍ ၂၀၁၃ ခုနှစ်အတွင်း ပထမကျောင်းထိုင် ပီနန်ဆရာတော်နှင့် သာသနာရေးဌာန အကြား အငြင်းပွားမှု ဖြစ်ပွားခဲ့သည့် ဖြစ်ရပ်လည်း အထူး ထင်ရှားခဲ့သည်။ 

## ဘဝနိဂုံး 
၂၀၁၇ခုနှစ်၊ နိုဝင်ဘာလ ၂၄ ရက် နံနက် ၅ နာရီ ၁၅ မိနစ် အချိန်တွင် မလေးရှားနိုင်ငံ ပီနန်မြို့ရှိ  Island ဆေးရုံ၌    ကျောက်ကပ် ရောဂါဖြင့် ပျံလွန်တော်မူခဲ့သည်။  

## ကိုးကား
မကွေး လေတပ်စခန်းဌာနချုပ်

**မကွေးလေတပ်စခန်း ဌာနချုပ်** သည် မကွေးတိုင်းဒေသကြီး၊ မကွေးမြို့တွင် တည်ရှိသည်။ မကွေးလေဆိပ် ကို အရပ်ဖက်နှင့် တွဲဖက် အသုံးပြုသည်။

## မတော်တဆမှုများ 
၂၀၁၄ ခုနှစ် ဇွန်လ ၁၁ ရက်နေ့တွင် MiG-29 လေယာဉ်သည် လေ့ကျင့်ပျံသန်းနေစဉ် မကွေးမြို့အနီးတွင် ပျက်ကျခဲ့ကာ လေယာဉ်မှူးနှစ်ဦး ဒဏ်ရာအနည်းငယ် ရရှိခဲ့သည်။

၂၀၁၈ ခုနှစ် အောက်တိုဘာလ ၁၆ ရက်နေ့တွင် အက်ဖ်- ၇ လေယာဉ် လေးစီးသည် လေ့ကျင့်ပျံသန်းမှုများပြုလုပ်ပြီး ပြန်လာစဉ် ရာသီဥတုဆိုးရွားမှုနှင့် ကြုံတွေ့ကာ မင်းဘူးမြို့၏ တောင်ဘက်ဆားဗွက်ချောင်းတံတားအနီးတွင် ၁ စီး၊ မင်းဘူးမြို့၊ သနပ်ပင်စုကျေးရွာ၏ အနောက်ဘက် မီတာ ၁၀၀၀ ခန့်အကွာရှိ လယ်ကွင်းအနီးတွင် ၁ စီး ပျက်ကျခဲ့သည်။ ယင်းပျက်ကျမှုများကြောင့် လေယာဉ်မှူး ဗိုလ်ကြီးနှစ်ဦးနှင့် ပဉ္စမတန်းကျောင်းသူတစ်ဦး သေဆုံးခဲ့သည်။

## ကိုးကား 
ကဏ္ဍ:တပ်မတော်(လေ)၏ လေတပ်စခန်းဌာနချုပ်များ
မုံလူမျိုး

**မုံ** သို့မဟုတ် **မြောင်ဇီးလူမျိုး** (RPA: , CHV: *Hmôngz*, Nyiakeng Puachue: , Pahawh Hmong: , , ) သည် အရှေ့တောင်အာရှတွင် နေထိုင်သော တိုင်းရင်းသားလူမျိုးတစ်ခုဖြစ်ပြီး Hmong–Mien ဘာသာစကားပြောအုပ်စုဝင်ပါဝင်သည်။ပြည်ထောင်စုသမ္မတမြန်မာနိုင်ငံ၏ တရားဝင်အသိအမှတ်ပြုတိုင်းရင်းသားများတွင်တစ်ခုအပါအဝင်ဖြစ်ပြီး မုံလူမျိုးများသည် အဓိကအားဖြင့် တရုတ်ပြည်သူ့သမ္မတနိုင်ငံတောင်ပိုင်း၊ လာအို၊ ဗီယက်နမ်၊ ထိုင်းနိုင်ငံ စသည့်နိုင်ငံများတွင် နေထိုင်ကြသည်။ မြန်မာနိုင်ငံတွင် ခန့်မှန်းချေအားဖြင့်လူဦးရေ ၅၀၀၀မှ ၁၀၀၀၀ထိ နေထိုင်လျက်ရှိသည်။ 

## သမိုင်း 
မုံလူမျိုးများသည် တရုတ်နိုင်ငံ၏ အနောက်တောင်ပိုင်းနှင့် ယန်စီမြစ်ဒေသတွင် သမိုင်းတလျှောက် နေထိုင်ခဲ့ကြသည်ဟု ရှာဖွေခဲ့ကြသည်။ သမိုင်းမှတ်တမ်းများအရ မုံလူမျိုးများသည် ခြေသလုံးအိမ်တိုင်လူမျိုးများအဖြစ် အီယာန်နိယန်မြစ်ဝှမ်းနှင့် မန်လင်းဒေသများတွင် နေထိုင်ခဲ့ပြီး တိုင်လူမျိုးများနှင့် ဆက်နွယ်မှုရှိခဲ့သည်။ မုံများသည် တရုတ်ရဲ့ ချင်အင်ပါယာခေတ်တွင် အကြမ်းဖက်နယ်ချဲ့မှုနှင့် တိုက်ပွဲများကြောင့် တရုတ်အတွင်းပိုင်းမှ တောင်ဘက်သို့ရွှေ့ပြောင်းခဲ့ကြပြီး လာအို၊ ဗီယက်နမ်၊ ထိုင်းနိုင်ငံသို့ တဖြည်းဖြည်း ပြန်လည်အရောက်ရောက်လာကြသည်။

## ဘာသာစကား 
မုံဘာသာသည် Hmong-Mien ဘာသာစကားအုပ်စုတွင် ပါဝင်ပြီး မုံဒွယ် (မုံဖြူ) နှင့် မုံလင်း (မုံစိမ်း) ဟူသော အဓိကစကားရပ်များရှိသည်။ မုံဘာသာကို RPA (Romanized Popular Alphabet) စနစ်ဖြင့် ရေးသားနိုင်ပြီး ယခင်က သီးသန့်လက်ရေးအက္ခရာများကို အသုံးပြုခဲ့သည်။

## ယဉ်ကျေးမှု 
မုံလူမျိုးများ၏ ယဉ်ကျေးမှုတွင် အဝတ်အစားထုံးတမ်း၊ ဂီတ၊ ကာရန်နတ်ယုံကြည်မှုများနှင့် သဘာဝနတ်နည်းယုံကြည်မှုများပါဝင်သည်။ ရိုးရာအဝတ်အစားများတွင် မုံအမျိုးအစားပေါ်မူတည်ပြီး အလွန်တန်ဖိုးရှိသော ချည်ချည်အလှဆင်များ၊ အထူးထိုးချည်ပုံစံများ ပါဝင်သည်။ သီချင်းများ၊ ဖလူ (Qeej) အသံတူတူ အသုံးပြုသော ဂီတပစ္စည်းများကလည်း မုံယဉ်ကျေးမှုတွင် အရေးပါသည်။

## မျိုးရိုးဗီဇ 
မုံလူမျိုးများ၏ မျိုးရိုးဗီဇတွင် အဓိကအားဖြင့် Y-DNA Haplogroups O3, C, N, D4, B5 စသည်တို့ပါဝင်ပြီး တရုတ်တောင်ပိုင်းနှင့် တိုင်လူမျိုးများနှင့် အနီးစပ်ဆွေမျိုးဖြစ်ကြောင်း ပြသထားသည်။ ယင်းသည် သမိုင်းတလျှောက် တရုတ်နှင့် တိုင်နယ်မြေများအကြား လမ်းကြောင်းအတွင်း ရှိနေထိုင်မှုနှင့် ဆက်စပ်သည်ဟု သုတေသီများက ဖော်ပြထားသည်။
* မုံ ( ရှမ်းပြည်နယ် အရှေ့ပိုင်း )

## ကိုးကား
ကဏ္ဍ:ရှမ်းလူမျိုးစု
မုံရွာတက္ကသိုလ်

မုံရွာတက္ကသိုလ်ကို ၁၉၉၇ ခု မေလ ၂၃ ရက်နေ့တွင် စတင်ဖွင့်လှစ်ခဲ့သည်။ ၎င်းအရင်ကမူ မုံရွာ ဒီဂရီ ကောလိပ် အဖြစ် ၁၉၉၂ ခု ဩဂုတ်လ ၁၉ ရက်နေ့မှ စ၍ရှိခဲ့သည်။ မုံရွာတက္ကသိုလ်သည် မုံရွာမြို့ အရှေ့ဖတ်ရှိ မုံရွာ - ကျောက္ကာ ကားလမ်းပေါ်ရှိ ဇလုပ်ကျင်းကျေးရွာ အနီးတွင် တည်ရှိသည်။ အရင် ကောလိပ်ဟောင်းမှာ ၁၉၇၉ ခုမှ စတင်ခဲ့ပြီး မုံရွာ ဒေသ ကောလိပ်ဟုခေါ်သည်။ ၎င်းကို ယခု အခြေခံ အထက်တန်း (၂) ကျောင်း ဟုပြောင်းလဲ ဖွင့်လှစ်ခဲ့သည်။ 

မုံရွာမြို့တွင် မုံရွာတက္ကသိုလ် အပြင် မုံရွာတက္ကသိုလ် ကျောင်းဝင်းအနီး၌ မုံရွာစီးပွားရေးတက္ကသိုလ် လည်း ရှိသည်။

= ကိုးကား =
ကြေးစား

ကြေးစား ဟူသည်မှာ အခကြေးငွေတစ်စုံတစ်ရာကို လက်ခံရယူ၍ အလုပ်ရှင်မှအပ်နှံစေခိုင်းလာသော တာဝန်ကိုတစ်ခုခုကို ပြီးပြတ် ကျေနပ်အောင် လုပ်ကိုင်ဆောင်ရွက်ပေးသူဖြစ်သည်။
ကြေးစားတို့မည်သည် သူလုပ်ရမည့်အလုပ်အပေါ်တွင် ကျွမ်းကျင်လိမ္မာခြင်းရှိကြရပြီး ငွေရှင်၏အလိုဆန္ဒကိုသာ အလေးဂရုပြုတတ်ကြကာ လူအများဆန္ဒ၊တရားဥပဒေ စသည်တို့ကိုပင် လိုအပ်ပါက မျက်ကွယ်ပြုတတ်သည်။💥
နှော

**နှော** () ၏ ရုက္ခဗေဒ အမည်မှာ *Adina cordifolia* ဖြစ်သည်။

ကဏ္ဍ:သစ်ပင်များ
ရွှေပိန်သောင်း

## ရွှေပိန်သောင်း [၁၉ဝ၈ - ၁၉၆၁] 
ဓားပိန်မြို့ မအူစုပိုင်းနေ ကုန်သည် ဦးခင်၊ ဒေါ်နုယုံ တို့က ၁၉ဝ၈ ခုနှစ် [မြန်မာ သက္ကရာဇ် ၁၂ရဝ ပြည့်နှစ်] တွင် မွေးဖွားသည်။ အမည်ရင်း ဦးသောင်းညွှန့် ဖြစ်သည်။

ရန်ကုန် အရှေ့ပိုင်း ရေကျော် မက်သဒစ် ကျောင်းနှင့် မြို့မ အမျိုးသား အထက်တန်း ကျောင်းတို့တွင် ပညာ သင်ကြား ခဲ့သည်။ မြို့မကျောင်းမှ အင်္ဂလိပ် - မြန်မာ ၁ဝ တန်း စာမေးပွဲ အောင်မြင် ခဲ့သည်။ ကျောင်းသား ဘဝတွင်ပင် ကျောင်းသား ရေးရာများကို စွမ်းစွမ်းတမံ ဆောင်ရွက်ခြင်း၊ ကဗျာ၊ ဆောင်းပါး၊ ဝတ္ထု စတင် ရေးသားခြင်း၊ မြန်မာ့ အလင်း သတင်းစာ အတွက် ရုပ်ရှင် သတင်းထောက် အဖြစ် လုပ်ကိုင်ခြင်းတို့ ပြုလုပ် ခဲ့သည်။ ဓားပိန်မြို့ ဇာတိ ဖြစ်၍ "ရွှေပိန်သောင်း" ကလောင် အမည် ယူခဲ့သည်။

မြို့မ ကျောင်းမှ ထွက်ပြီးနောက် မြန်မာ့ အလင်း သတင်းစာတွင် လက်ထောက် အယ်ဒီတာ (၁၉၃၅-၄၈)၊ အယ်ဒီတာ (၁၉၄၈-၅၂)၊ တွဲဖက် အယ်ဒီတာ (၁၉၅၂-၆၁) [ကွယ်လွန်ချိန် အထိ] ဆောင်ရွက် ခဲ့သည်။ ဤသို့ဖြင့် မြန်မာ့အလင်း သတင်းစာတွင် ၂၆ နှစ်မျှ ဆက်တိုက် အမှု ထမ်းခဲ့သည်။

မြန်မာနိုင်ငံ စာရေး ဆရာ အသင်း ဥက္ကဋ္ဌ (၁၉၅၃ - ၅၄)၊ မြန်မာနိုင်ငံ သတင်းစာ ဆရာ အသင်း ဥက္ကဋ္ဌ (၁၉၅၈ - ၅၉) အဖြစ် တာဝန် ယူခဲ့သည်။ ထို့ပြင် ရုပ်ရှင်နှင့် ပြဇာတ် အစည်းအရုံး အမှုဆောင် လူကြီး၊ ရုပ်ရှင် ဆင်ဆာ အဖွဲ့တွင် စာရေးဆရာ အသင်း ကိုယ်စားလှယ်၊ ငါးပါး သီလ စောင့်ထိန်းရေး အဖွဲ့ အမှုဆောင် လူကြီး စသည် တို့တွင် ပါဝင် ခဲ့သည်။ သတင်းစာ ကိုယ်စားလှယ်၊ ယဉ်ကျေးမှု ကိုယ်စားလှယ် အဖွဲ့ဝင် အဖြစ် ရုရှ၊ တရုတ်၊ အင်္ဂလန်၊ ပြင်သစ်၊ ယူဂိုစလားဗီးယား၊ ဟန်ဂေရီ အစ ရှိသည့် နိုင်ငံများသို့ သွားရောက် ခဲ့သည်။

မြို့မ ကျောင်းသား ဘဝ ကပင် ဒဂုန်၊ ကဝိ မျက်မှန် စသော ရှေးခေတ် စာနယ်ဇင်း များတွင် ဝတ္ထု ဆောင်းပါး များစွာ ရေးသား ခဲ့သည်။ ရုပ်ရှင် ဇာတ်ညွှန်း များနှင့် သတင်းစာ အခန်းဆက် ဆောင်းပါး များကိုလည်း ရေးသား ခဲ့သည်။ ထင်ရှားသည့် စာအုပ် အချို့မှာ ချစ်သမျှကို၊ သုဝဏ္ဏ စန္ဒီ၊ လူထူးလူဆန်းနှင့် မြေစာပင် တို့ ဖြစ်ကြသည်။ 'လူထူးလူဆန်း' ကို ပဲရော့ ရုပ်ရှင် ကုမ္ပဏီက ရုပ်ရှင် ရိုက်ကူး ခဲ့သည်။

ဂျပန် ခေတ်တွင် ဂျပန် အစိုးရ ဝါဒ ဖြန့်ဖြူးရေး ဌာနက ထုတ်ဝေသည့် ဂရိတ်တား အေရှ သတင်းစာ တိုက်၏ ၁၉၄၃ ခု ပထမ အကြိမ် ဂရိတ်တားအာရှဆု စာပေဆု ပြိုင်ပွဲတွင် "ဗိုလ်အေရှ" ဝတ္ထုဖြင့် ဝတ္ထု ပထမဆု ရရှိခဲ့သည်။ တဖန် ၁၉၅ဝ ပြည့်နှစ် စာရေးဆရာ အသင်းက ကြီးမှူး ကျင်းပသော စာဆိုတော်နေ့ ဆောင်းပါး ပြိုင်ပွဲတွင် ပထမ ရွှေတံဆိပ် ဆုကို ရရှိခဲ့သည်။

## ဘဝနိဂုံး
၁၉၆၁ ခု ဩဂုတ်လ ၉ ရက် နံနက် ၁၁ နာရီ အချိန်တွင် ရန်ကုန်မြို့၊ ကန်တော်ကလေး ၉၃ လမ်း၊ အမှတ် ၈၄ ရှိ နေအိမ်၌ ရုတ်တရက် ကွယ်လွန်သည်။ 

## စာညွှန်း 
# ဒဂုန် ရွှေမျှား။ မြန်မာနိုင်ငံ စာပေ ဆုများ။ စာ ၄၅၅-၄၅၆။
# စံပြ တင်ဦး။ မြန်မာ စာရေးဆရာ အဘိဓာန်။ စာ ၃၁၅-၃၁၈။
# ရှုမဝ သတင်း၊ ရှုမဝ မဂ္ဂဇင်း (စက်တင်ဘာ ၁၉၆၁)။ စာ ၁၅။
# ကာတွန်းကျော်ဆန်း။ ရွှေပိန်သောင်း၊ သွေးသောက် (စက်တင်ဘာ ၁၉၆၁)။ စာ ၁၈၉-၁၉၂။
# ခင်မောင်ရီ။ သူတို့နှစ်ယောက်၊ သွေးသောက် (အောက်တိုဘာ ၁၉၆၁)။ စာ ၁၂၈-၁၃ဝ။

ကဏ္ဍ:မြန်မာ အမျိုးသား စာရေးဆရာများ
ကဏ္ဍ:မြန်မာ စာရေးဆရာများ
ဘင်းမ်စတက်

**ဘင်္ဂလားပင်လယ်အော်ဒေသတွင်း ကဏ္ဍပေါင်းစုံ၊ နည်းပညာနှင့် စီးပွားရေးပူးပေါင်းဆောင်ရွက်မှု အစီအစဉ်**  (  အတိုကောက် **BIMSTEC, ဘင်းမ်စတက်**) သည် တောင်အာရှနှင့် အရှေ့တောင်အာရှ နိုင်ငံများ ပါဝင်ဖွဲ့စည်းထားသည့် အပြည်ပြည်ဆိုင်ရာ အဖွဲ့အစည်း တစ်ခု ဖြစ်သည်။ ဘင်းစတက်တွင် အောက်ပါ နိုင်ငံများ ပါဝင် ကြသည် -
# 
# 
# 
# 
# 
# 
#

## သမိုင်းကြောင်း 
ဘင်းမ်စတက် (BIMSTEC) ကို ၁၉၉၇ ခုနှစ်၊ ဇွန်လ ၆ ရက်နေ့တွင် ဘန်ကောက်မြို့၌ BIST-EC (ဘင်္ဂလားဒေ့ရှ်၊ အိန္ဒိယ၊ သီရိလင်္ကာ၊ ထိုင်း စီးပွားရေးပူးပေါင်းဆောင်ရွက်မှု) အမည်ဖြင့် စတင်ဖွဲ့စည်းခဲ့သည်။ ထို့နောက်၊ ၁၉၉၇ ခုနှစ်၊ ဒီဇင်ဘာလ ၂၂ ရက်နေ့တွင် ဘန်ကောက်၌ ကျင်းပသော အထူးဝန်ကြီးအဆင့် အစည်းအဝေး၌ မြန်မာနိုင်ငံ ပါဝင်လာပြီးနောက် အဖွဲ့အမည်ကို BIMST-EC (ဘင်္ဂလားဒေ့ရှ်၊ အိန္ဒိယ၊ မြန်မာ၊ သီရိလင်္ကာ၊ ထိုင်း စီးပွားရေးပူးပေါင်းဆောင်ရွက်မှု) ဟု ပြောင်းလဲခဲ့သည်။ 

၁၉၉၈ ခုနှစ်တွင် နီပေါနိုင်ငံက လေ့လာသူအဖြစ် ပါဝင်ခဲ့ပြီး၊ ၂၀၀၄ ခုနှစ် ဖေဖော်ဝါရီလတွင် နီပေါနှင့် ဘူတန်နိုင်ငံတို့ အပြည့်အဝ အဖွဲ့ဝင်များ ဖြစ်လာခဲ့သည်။ နောက်ဆုံးအနေဖြင့်၊ ၂၀၀၄ ခုနှစ်၊ ဇူလိုင်လ ၃၁ ရက်နေ့တွင် ကျင်းပခဲ့သည့် ပထမဆုံး ထိပ်သီးအစည်းအဝေးတွင် အဖွဲ့၏အမည်ကို BIMSTEC သို့မဟုတ် "ဘင်္ဂလားပင်လယ်အော်ဒေသတွင်း ကဏ္ဍပေါင်းစုံ၊ နည်းပညာနှင့် စီးပွားရေးပူးပေါင်းဆောင်ရွက်မှု အစီအစဉ်" (Bay of Bengal Initiative for Multi-Sectoral Technical and Economic Cooperation) ဟု ပြန်လည်သတ်မှတ်ခဲ့သည်။

## ရည်မှန်းချက်များ 
ဘင်းမ်စတက်အဖွဲ့၏မျှော်မှန်းချက်များ၊ ရည်ရွယ်ချက်များအားယင်းအဖွဲ့တည်ထောင်သည့်ဘန်ကောက်ကြေညာစာတမ်းတွင်အတိအလင်းဖော်ညွှန်းထားသည်။ 
# ကုန်သွယ်ရေး၊ ရင်းနှီးမြှုပ်နှံမှု၊ စက်မှု၊ နည်းပညာ၊ လူ့စွမ်းရည်ဖွံ့ဖြိုးရေး ခရီးသွားလုပ်ငန်း၊ စိုက်ပျိုးရေး၊ စွမ်းအင်၊ အခြေခံအဆောက်အအုံနှင့်ပို့ဆောင်ရေးကဏ္ဍများတွင် ပူးပေါင်းဆောင်ရွက်ရေးစီမံချက်များ အကောင်အထည်ဖော်ခြင်းဖြင့် စီးပွားရေးလျင်မြန်စွာ ဖွံ့ဖြိုးမှုရရှိစေရေးအတွက် ပတ်ဝန်းကျင်ကောင်းဖန်တီးပေးရန်။၊

# တန်းတူရည်တူစိတ်ဓာတ်ဖြင့် ဒေသတွင်း စီးပွားရေးတိုးတက်မှုကို အရှိန်အဟုန် မြင့်တင်ရေးအတွက် ပူးပေါင်းဆောင်ရွက်ရန်။ 
# အဖွဲ့ဝင်နိုင်ငံများအားလုံးအတွက် အကျိုးရှိမည့် စီးပွားရေး၊ လူမှုရေး၊ သိပ္ပံနှင့်နည်းပညာကဏ္ဍများ၌ တက်ကြွစွာ ပူးပေါင်းဆောင်ရွက်ရန်နှင့် အပြန်အလှန်အကူအညီပေးရန်။ 
# ပညာရေးနှင့်နည်းပညာကဏ္ဍများမှာ သင်တန်းနှင့်သုတေသန အကူအညီပေးခြင်းဖြင့် တစ်နိုင်ငံနှင့်တစ်နိုင်ငံ ကူညီပံ့ပိုးကြရန်။ 
# ပြည်သူတို့၏ လူနေမှုအဆင့်မြင့်တင်ရေးကို လက်တွေ့အကျိုးပြုစေမည့် အမျိုးသားစီမံကိန်းများကို အထောက်အကူပြုစေနိုင်သော ကြိုးပမ်းမှုများတွင် အကျိုးရှိစွာ ပူးပေါင်းဆောင်ရွက်ရန်။ 
# ရည်ရွယ်ချက်၊ မျှော်မှန်းချက်ချင်းတူညီသော အပြည်ပြည်ဆိုင်ရာအဖွဲ့အစည်းများ၊ ဒေသဆိုင်ရာအဖွဲ့အစည်းများတွင် အကျိုးရှိစွာ နီးနီးကပ်ကပ် ပူးပေါင်းဆောင်ရွက်ရန်။ 
# ဒေသခွဲအဆင့်တွင် လက်တွေ့အကျိုးရလဒ် ဖြစ်ထွန်းစေနိုင်ပြီး အုပ်စုတွင်း ရရှိနိုင်သော စုပေါင်းအားကို အသုံးချနိုင်သည့် စီမံချက်များကို ပူးပေါင်းဆောင်ရွက်ရန်စသည်တို့ ဖြစ်သည်။
thumb|ဆဋ္ဌမအကြိမ် ဘင်းမ်စတက်ထိပ်သီးအစည်းအဝေး၊ ဘန်ကောက်မြို့၊​ ထိုင်းနိုင်ငံ

## BIMST-EC ဒေသတွင်း ပူးပေါင်းဆောင်ရွက်ရန် ကဏ္ဍ (၆) ရပ် 
## BIMST-EC ၏ ကုန်သွယ်ရေးနှင့်ရင်းနှီးမြှုပ်နှံမှုကဏ္ဍ အောက်တွင် သတ်မှတ်ထားသည့် ကဏ္ဍခွဲများ 
ကုန်သွယ်ရေးနှင့်ရင်းနှီးမြှုပ်နှံမှုအောက်တွင်အောက်ပါအတိုင်းကဏ္ဍခွဲ များအပေါ်အဖွဲ့ဝင်နိုင်ငံအသီးသီးမှဦးဆောင်နိုင်ငံအဖြစ်ဆောင်ရွက် ရန်သတ်မှတ်ထားခြင်းကို နောက်ဆက်တွဲဖြင့်ဖော်ပြထားသည်။

## ကိုးကား 
ကဏ္ဍ:အာရှအခြေစိုက် အပြည်ပြည်ဆိုင်ရာအဖွဲ့အစည်းများ
တောင်သရက်

**တောင်သရက်** (Taung-Thayet) ၏ ရုက္ခဗေဒ အမည်မှာ *Swintonia floribunda* ဖြစ်သည်။

ကဏ္ဍ:သစ်ပင်များ
အော်တိုကရေစီ

တစ်ဦးတစ်ယောက်တည်းက အချုပ်အထိန်းမရှိ၊ အကန့်အသတ်မရှိ အာဏာကုန် ကိုင်တွယ်၍ အုပ်ချုပ်စိုးမိုးသောစနစ်၊ သက်ဦးဆံပိုင် ဘုရင်စနစ်ကို သုံးနှုန်းခဲ့ခြင်းဖြစ်သည်။ သို့ရာတွင် ယခုအခါ တစ်ဦးတစ်ယောက်တည်းက အာဏာအလုံးစုံကိုင်၍ အုပ်ချုပ်လျှင်လည်း Autocracy ဟုပင် သုံးနှုန်းသည်။ ယင်းသို့ တဦးတည်းအာဏာရှင်စနစ် ကျင့်သုံးသော ခေါင်းဆောင်ကို အော်တိုကရက် (Autocrat) ဟုခေါ်သည်။ 

## ရည်ညွှန်းကိုးကား
အောင်ဝေး

အောင်သက်ထူး
## ငယ်စဉ်ဘဝ 
၁၉၅၄ ခု၊ ဇူလိုင် ၂၃ ရက်တွင် ညောင်လေးပင်မြို့တွင် အဖ တပ်ကြပ်ကြီး အေးမောင် (ငြိမ်း)၊ အမိ ဒေါ်ကြည်တို့ မွေးဖွားသည်။

၁၉၆ဝ - ၁၉၇၂ ပုသိမ်မြို့ ဘီဘီအမ်ကျောင်း (နောက် အထက - ၃) တွင် အခြေခံပညာ အထက်တန်းထိ သင်ယူခဲ့သည်။ ၁၉၇၃ - ၁၉၇၆ ပုသိမ်ကောလိပ်၊ ၁၉ဝဝ - ဝ၁ တက္ကသိုလ် စာပေးစာယူ သင်တန်း၊ ၁၉၈၂ ရန်ကုန် တက္ကသိုလ် မဟာဝိဇ္ဇာ နောက်ဆုံးတန်း (မြန်မာစာ) တက်ခဲ့သည်။

## စာပေရေးရာ 
၁၉၈၂ တွင် မိုးဝေနှင့် ရူမဝ မဂ္ဂဇင်းများမှ တဆင့် စာပေလောကသို့ ဝင်ခဲ့သည်။ ၁၉၈၈ တွင် ဆရာ နတ်နွယ်နှင့် တွဲ၍ နွယ်နီ မဂ္ဂဇင်း အယ်ဒီတာ၊ ၁၉၉၉ - ၂ဝဝဝ ရနံ့သစ်၊ မိုး၊ မုခတို့တွင် အယ်ဒီတာ အဖြစ် တာဝန် ယူခဲ့သည်။

## မိသားစု 
၁၉၈၁ တွင် ဒေါ်ခင်ဆွေရီနှင့် အိမ်ထောင်ကျသည်။ လရောင်ဝေး၊ လပြည့်ဝေး၊ လမင်းဝေး သားသုံးယောက် ထွန်းကားခဲ့သည်။

## စာပေဆု 
၁၉၉၈ ခုတွင် ဖြူးမိတ်ဆွေများ စာကြည့်အသင်း ကဗျာဆု ရရှိသည်။

## နိုင်ငံရေး 
စာပေနှင့် နိုင်ငံရေး ယုံကြည်ချက်များ၊ လွတ်လပ်ခွင့်များအတွက် ၎င်း၏ လှုပ်ရှားမှုများကြောင့် ၁၉၇၆ မှ ၁၉၇၉၊ ၁၉၈၈ နှင့် ၁၉၈၉-၉၁ နှစ်များတွင် အာဏာရှင်တို့က ထောင်သွင်း အကျဉ်းချခြင်း ခံခဲ့ရသည်။

## ပြည်ပသို့ ရောက်ရှိခြင်း 
၂ဝဝ၇ ခုနှစ်၊ သံဃာတော် အရှင်သူမြတ်များ ဦးဆောင်သည့် စက်တင်ဘာ ရွှေဝါရောင် တော်လှန်ရေးမှာ တက်ကြွစွာ ပါဝင် ထောက်ခံ အားပေးခဲ့သဖြင့် ထိုင်း - မြန်မာ နယ်စပ်သို့ ထွက်ပြေး တိမ်းရှောင်ခဲ့ရသည်။
ထို့နောက် အမေရိကန် ပြည်ထောင်စုတွင် နိုင်ငံရေးခိုလှုံခွင့် ရရှိသဖြင့် ယခုအခါ အမေရိကားမှာ နေထိုင်နေရင်း ပြည်ပမှာ ထုတ်ဝေနေတဲ့ စာစောင်များနှင့် မြန်မာပိုင်း ရေဒီယို အသံလွှင့် အစီအစဉ်များတွင် စာပေရေးရာနှင့် နိုင်ငံရေးရာ ဆောင်းပါးများ ရေးသားလျက် ရှိသည်။

မိုးမခ စာနယ်ဇင်းအဖွဲ့၏ ပင်တိုင် စာရေးဆရာတဦးအဖြစ် ဆောင်ရွက်ပေးလျက်ရှိသည်။
ကဝါလမိုင်း

## ကဝါလမိုင်း
ကမ္ဘာဦးအစပိုင်းတွင် ဗေဒင်ကျမ်းဂန်များ၌ အလွန်ကျွမ်းကျင်တတ်မြောက်သော ကဝါလမိုင်း အမည်တွင်သည့် ပုဂ္ဂိုလ်တစ်ဦး ပေါ်ထွန်းခဲ့သည်။ သူသည် နက္ခတ်ကျမ်း၊ ဗေဒင်ကျမ်းတို့တွင် တစ်ဖက်ကမ်းခပ် တတ်မြောက်သော ဣန္ဒိဝိဒ္ဓ ရသေ့ကြီး ဝင်စားသည်ဟု ဆို၏။ 

ကဝါလမိုင်း၏ ပညာစွမ်းကို စုံစမ်းအံ့သောငှာ သိကြားမင်းသည် လူ၏အသွင်ဖြင့် လူ့ပြည်သို့ ဆင်းသက်လာ၍ ယခုအချိန်၌ သိကြားမင်းသည် အဘယ်အရပ်တွင် ရှိသနည်းဟု ကဝါလမိုင်းအား မေး၏။ ကဝါလမိုင်းသည် သေချာကျနစွာ တွက်ချက်ပြီးနောက် သိကြားမင်းသည် လူ့ပြည်တွင်ရှိကြောင်း အသင်ပင် ဖြစ်ကြောင်း ဟောကြားလေလျှင် များစွာ နှစ်ထောင်းအားရ ရှိလေသည်။ 

တရံရောအခါ အာသီမည်သော ဗြဟ္မာမင်းနှင့် သိကြားမင်းတို့သည် ဗေဒင်ဆိုင်ရာ ပြဿနာ တစ်ခု (သိကြားမင်း နှင့် ဗြဟ္မာမင်းတို့ လူ့ပြည် ပြဿဒါးရက်နှင့် ပတ်သက်၍ အငြင်းအခုံဖြစ်ကြ၏။ သိကြား မင်းက သက္ကရာဇ်ကိုတည်၊ ခုနစ်နှင့်စား၊ သုံးကြွင်းပါက လူ့ပြည် ပြဿဒါး ဟု ဆို၏။ ဗြဟ္မာမင်းကမူ ငါးကြွင်း ပါက လူ့ပြည် ပြဿဒါး ဟု ဆို၏။) အတွက် အငြင်းဖြစ်ပွားကြရာ နောက်ဆုံး၌ လူ့ပြည်မှ ကဝါလမိုင်း ဆရာ၏ အဆုံးအဖြတ် ကို ခံယူပြီးသော် နိုင်သူက ရှုံးသူကို ဦးခေါင်းဖြတ်စတမ်းဟု သဘောတူညီကြသည်။ ကဝါလမိုင်းက သိကြားမင်း၏ အယူအဆ မှန်ကန်ကြောင်း အဆုံးအဖြတ်ပေးလိုက်သည်။ သို့သော် သိကြားမင်းက ဗြဟ္မာမင်း၏ ဦးခေါင်းကို မဖြတ်လိုသောကြောင့် ဗြဟ္မာမင်းက အဓိဋ္ဌာန်ပြုလျှက် မိမိ၏ဦးခေါင်းကို ပြတ်စေ၏။ 

ထိုအခါ သိကြားမင်းသည် ဗြဟ္မာကြီး၏ ကိုယ်တွင် တပ်ဆင်ရန်အတွက် မြောက်အရပ်မှ တွေ့သော သတ္တဝါ တစ်ဦး၏ ဦးခေါင်းကို ဆောင်ယူခဲ့ရန် ကဝါလမိုင်းအား ပြောကြားသည်။ ကဝါလမိုင်းသည် ဝိင်္ဂလဆင်၏ ဦးခေါင်းကို ယူ၍ သိကြားမင်းအား ပေးရာ၌ သိကြားမင်းသည် နတ်ရေစင်ဖြန်း၍ ဗြဟ္မာမင်း၏ ကိုယ်တွင် တပ်ဆင်လိုက်သောအခါ မဟာပိန္နဲနတ် ဖြစ်လာသည် ဟုဆိုသည်။ မဟာပိန္နဲကား နတ်ကြီးငါးပါး အပါအဝင်တည်း။ 

ဗြဟ္မာကြီး၏ ဦးခေါင်းကို သမုဒ္ဒရာတွင် ပစ်သော် ရေခမ်းခြောက်မည်။ ကောင်းကင်သို့ ပစ်တင်လိုက်ပါကလည်း ခုနစ်နှစ်တို့ပတ်လုံး မိုးခေါင်မည်။ မြေပြင်တွင် ပစ်သော် မီးဟုန်းဟုန်းလောင်ကျွမ်းမည်။ ထိုကြောင့် သိကြားမင်းသည် ပြောက္က၊ ရဿကာ အစရှိသော နတ်သမီး ခုနှစ်ဖော်အား ဗြဟ္မာကြီး၏ ဦးခေါင်းကို အလှည့်ကျ ပွေ့ချီထားစေသည်။ နတ်သမီး တစ်ဦးမှ တစ်ဦးသို့ ပြောင်းလွဲပေးသော ကာလမှာ လူတို့အရေအတွက်အားဖြင့် တစ်နှစ်ပြည့် မြောက်သော အချိန်နှင့် ညီမျှလေသည်။ ထိုသို့ပြောင်းလွှဲပေးသည်ကို သက္ကရာဇ်ဦးခေါင်း ပြောင်းသည်ဟု ခေါ်စမှတ်ပြုကာ အတာ သင်္ကြန် ပွဲများ ကျင်းပကြောင်း ဖော်ပြထားသည်။ 

ဤအကြောင်းခြင်းရာများသည် ကျမ်းကြီးကျမ်းခိုင်တို့တွင် မလာရှိချေ။ ရှေးစကားအဖြစ် အဆင့်ဆင့်မှတ်သား ပြောဆိုခြင်းသာ ဖြစ်သည်။ သို့ရာတွင် သံဒိဋ္ဌသင်္ကြန်ကျမ်း၊ စကားပြင်သစ်၊ သင်္ကြန်လက်ရိုးနောက်ဆက်တွဲ စသည်တို့၌ ကဝါလမိုင်း တွက်ချက်နည်းဟူ၍ တွက်နည်းတစ်မျိုး တွေ့နိုင်သည်။
ကဝါလမိုင်းသည် နိဗ္ဗာန်ကို မျက်မှောက်ပြုသူများ၏ လားရာ လမ်းကြောင်းကိုမူ မတွတ်နိုင်ခဲ့ပေ။

* စကားချပ်။ ။(ယခုခေတ်ကာလ မည်သူမျှ မကိုင်ရဲသော ပြဿနာ အရှုပ်ထုပ်ကြီး ပေါ်လာပါက ဗြဟ္မာမင်း ဦးခေါင်း ဟု တင်စား ခေါ်ဝေါ်ကြသည်ကို ကြားဖူးကြပေလိမ့်မည်။)

## ကိုးကား
ကာကွယ်ရေးပစ္စည်းထုတ်လုပ်ရေးပစ္စည်းထိန်းတပ်

**ကာကွယ်ရေးပစ္စည်းထုတ်လုပ်ရေးပစ္စည်းထိန်းတပ်** (အတိုကောက်: **ကထပ**) သည် ရန်ကုန်မြို့၊ အင်းယားလိပ် ဟော်တယ်လမ်း၊ အင်းယားလိပ်ဟော်တယ်၏ မျက်နှာချင်းဆိုင်တွင် တည်ရှိပြီး မြေဧရိယာ အကျယ်အဝန်းဟာ ဧက (၅၀) ခန့်သာ ရှိသည်။ စစ်သည်အင်အားမှာ ၂၀၀ ကျော်ရှိပြီး ကာကွယ်ရေးပစ္စည်းစက်ရုံများမှာ လိုအပ်သော ကုန်ကြမ်း ကုန်ချောများအား ဝယ်ယူဖြန့်ဖြူးပေးသည့် တပ်ဖြစ်သည်။ 

ကဏ္ဍ:ကာကွယ်ရေးပစ္စည်းထုတ်လုပ်ရေးတပ်ဖွဲ့
အမှတ်(၁၁)ကာကွယ်ရေးပစ္စည်းစက်ရုံ

**အမှတ်(၁၁)ကာကွယ်ရေးပစ္စည်းစက်ရုံ** (အတိုကောက်: **ကပစ(၁၁)**) သည် ရန်ကုန်တိုင်းဒေသကြီး၊ တိုက်ကြီးမြို့နယ်၊ လိမ္မော်ခြံကျေးရွာအနီးမှာ တည်ရှိသည်။ မြေဧက (၅၀၀၀) ကျော်ရှိပြီး စစ်သည်အင်အား (၁၀၀၀) ကျော် ရှိသည်။ ၎င်းစက်ရုံကို ၁၉၉၃ ခုနှစ် အစောပိုင်းမှာ တောင်ကိုရီးယားနိုင်ငံ ဒေဝူးကုမ္ပဏီမှ စက်များဝယ်ယူပြီး ၁၉၉၅-၉၆ တွင် အပြီးသတ် တည်ဆောက် တပ်ဆင်ပြီး ထုတ်လုပ်ရေး လုပ်ငန်းများ လုပ်နေသည်။ MA-1, 2, 3, 4, လက်နက်ငယ် မျိုးစုံကို ပြီးမြောက်သည် အထိ ထုတ်ပေးလျက်ရှိသည်။ တပ်မတော်၏ လက်နက်ငယ်နှင့် ပတ်သက်၍ အားအထားရဆုံးစက်ရုံ ဖြစ်သည်။

ကဏ္ဍ:ကာကွယ်ရေးပစ္စည်းစက်ရုံများ
ကာကွယ်ရေးဦးစီးချုပ်(ရေ)

**ကာကွယ်ရေးဦးစီးချုပ်(ရေ)**သည် တပ်မတော် (ရေ)၏ ပြန်တမ်းဝင်အရာရှိများကိုသာ ခန့်အပ်သော အဆင့်အမြင့်ဆုံးရာထူးဖြစ်ပြီး၊ အဆင့် သတ်မှတ်ချက်မှာ ဗိုလ်ချုပ်ကြီး ဖြစ်သည်။ ဤရာထူးခန့်အပ်ခံရသည့် ဒုတိယဗိုလ်ချုပ်ကြီး အဆင့်ရှိသူ ပြန်တမ်းဝင် ရေတပ်အရာရှိသည် ရာထူးအားလက်ခံရယူပြီး တစ်နှစ်အတွင်း ဗိုလ်ချုပ်ကြီးအဆင့်သို့ တိုးမြှင့်ခံရသည်။ လက်ရှိကာကွယ်ရေးဦးစီးချုပ်(ရေ) ရာထူးတာဝန်ထမ်းဆောင်နေသူမှာ ဗိုလ်ချုပ်ကြီး ထိန်ဝင်း  ဖြစ်သည်။

## တာဝန်ထမ်းဆောင်ခဲ့သူများ စာရင်း 
## ကိုးကား
ကဏ္ဍ:တပ်မတော်၏ စစ်ဘက်ရာထူးတာဝန်ခန့်အပ်မှုများ
ကာကွယ်ရေးဦးစီးချုပ်
အမှတ်(၁၂)ကာကွယ်ရေးပစ္စည်းစက်ရုံ

**အမှတ်(၁၂)ကာကွယ်ရေးပစ္စည်းစက်ရုံ** (အတိုကောက်: **ကပစ(၁၂)**) သည် မကွေးတိုင်းဒေသကြီး၊ သရက်မြို့နယ်၊ စခန်းကြီးကျေးရွာ၊ ပိတောက်ပင်ကျေးရွာတို့၏ တောင်ဘက် ၃ မိုင်ကျော်တွင်တည် ရှိသည်။ စက်ရုံကို ၁၉၉၆ ခုနှစ် ဖွဲ့စည်းပုံအမှတ် ကဖ-၂၆-က-၉၇ ဖြင့် ဖွဲ့စည်းပုံ အင်အား (၁၄၄၅) ဦးရှိသည်။ ထုတ်လုပ်မှု လုပ်ငန်းများမှာ 120mm, 60mm, 105mm, 81mm ကျည်များ ထုတ်လုပ်သည်။ မြေဧက (၁၆၀၀၀) ကျော်ရှိပြီး အပိုင်း ၂ ပိုင်းခွဲ၍ နိုင်ငံ ၂ နိုင်ငံ၏အကူအညီဖြင့် တည်ဆောက် တပ်ဆင် ထုတ်လုပ်လျက်ရှိသည်။

ပထမပိုင်းကို တောင်ကိုရီးယားနိုင်ငံ ဒေဝူးကုမ္ပဏီမှ ကျည်ဆန်ကိုယ်ထည်၊ နောက်မြီး ဒလက်များကို တပ်ဆင် ထုတ်လုပ်ပြီး၊ ဒုတိယအပိုင်းကို ၎င်းကျည်ဆန်များ၏ အတွင်းပိုင်း အစပျိုးယမ်းနှင့် ခွင်းယမ်းများကို ချက်ကိုစလို ဗေးကီးယားနိုင်ငံမှ စက်များဝယ်ယူပြီး ၎င်းနိုင်ငံမှ ပညာရှင်များဖြင့် တည်ဆောက်ခဲ့သည်။

၎င်းကျည်ထုတ်လုပ်သည့်စက်များမှာ ခေတ်မှီ အီလက်ထရွန်နစ်ထိန်း ကိရိယာများ တပ်ဆင် အသုံးပြုထားသဖြင့် ကပစ(၃) ထက်အဆပေါင်းများစွာ ထုတ်လုပ်နိုင်သည်။

## မှတ်စု 
## ကိုးကား 
ကဏ္ဍ:ကာကွယ်ရေးပစ္စည်းစက်ရုံများ
အမှတ်(၁၇)ကာကွယ်ရေးပစ္စည်းစက်ရုံ

**အမှတ်(၁၇)ကာကွယ်ရေးပစ္စည်းစက်ရုံ** (အတိုကောက်: **ကပစ(၁၇)**) သည် မကွေးတိုင်းဒေသကြီး၊ အောင်လံမြို့နယ်၊ ဒဗလ ရွှေပန်းတောကျေးရွာအနီးတွင် တည်ရှိသည်။ မြေဧက (၂သောင်း) ကျော် လျာထား၍ တည်ဆောက်ခြင်း ထုတ်လုပ်ခြင်းမပြုသေးပါ။

ကဏ္ဍ:ကာကွယ်ရေးပစ္စည်းစက်ရုံများ
အမှတ်(၁၀)ကာကွယ်ရေးပစ္စည်းစက်ရုံ

**အမှတ်(၁၀)ကာကွယ်ရေးပစ္စည်းစက်ရုံ** (အတိုကောက်: **ကပစ(၁၀)**) သည် မကွေးတိုင်းဒေသကြီး၊ အထက်မင်းလှမြို့နယ်၊ ကုန်းကြီးကျေးရွာအနီးတွင်တည် ရှိပြီး မြေဧက (၆၀၀၀) ကျော် စစ်သည်အင်အား (၆၀၀) ကျော် ရှိသည်။ ၎င်းစက်ရုံကို ၁၉၉၃တွင် စတင်ဆောက်လုပ်ခဲ့ပြီး စီမံကိန်း၏ အဓိက ရည်ရွယ်ချက်မှာ တာဝေးပစ်ဒုံးကျည် (missile)၊ မြေပြင်မှဝေဟင် (surface to air missile)၊ ဝေဟင်မှ ဝေဟင် (air to air missile)၊ ဒုံးကျည်များထုတ်လုပ်ရန် ရည်ရွယ်သည်။ ၎င်း စီမံကိန်း အတွက် ပညာရှင်များမှာ တောင်ကိုရီးယား၊ မြောက်ကိုရီးယား၊ တရုတ်နဲ့ ရုရှားနိုင်ငံများမှ ပညာရှင်များ ဖြစ်သည်။ စက်ရုံအတွက် စက်ပစ္စည်းများ ကိုလည်း တောင်ကိုရီးယား၊ တရုတ်နဲ့ ရုရှားမှ ဝယ်ယူပြီး တည်ဆောက် တပ်ဆင်ရေး လုပ်ငန်းများကို (၂၀၀၃-၂၀၀၄) တွင် အပြီးသတ် ဆောက်လုပ်ခဲ့ပြီး ဖြစ်သည်။

ကဏ္ဍ:ကာကွယ်ရေးပစ္စည်းစက်ရုံများ
အမှတ်(၆)ကာကွယ်ရေးပစ္စည်းစက်ရုံ

**အမှတ်(၆)ကာကွယ်ရေးပစ္စည်းစက်ရုံ** (အတိုကောက်: **ကပစ(၆)**) သည် ပဲခူးတိုင်း၊ ပန်းတောင်းမြို့နယ်၊ ညောင်ခြေထောက်ကျေးရွာတွင် တည်ရှိပြီး ဧက (၃၀၀၀) ကျော်ကျယ်ဝန်းကာ စစ်သည်အင်အား (၉၀၀) ကျော် ရှိသည်။ လက်နက်ငယ်ကျည်ဆန်အခွံနှင့် ကြေးပြားများကို ထုတ်လုပ်သည်။ လက်နက်အတွက် အသုံးပြုသည့် သံမဏိစက်ရုံကို တရုတ်ပညာရှင်များက တည်ဆောက်ပေးထားခြင်းဖြစ်သည်။

ကဏ္ဍ:ကာကွယ်ရေးပစ္စည်းစက်ရုံများ
အမှတ်(၉)ကာကွယ်ရေးပစ္စည်းစက်ရုံ

**အမှတ်(၉)ကာကွယ်ရေးပစ္စည်းစက်ရုံ** (အတိုကောက်: **ကပစ(၉)**) သည် ပဲခူးတိုင်းဒေသကြီး၊ ပန်းတောင်းမြို့နယ်၊ ကျောက်ဖူးကျေးရွာအနီးမှာတည်ရှိပြီး မြေဧက (၄၀၀၀) ကျော်ပေါ်တွင်၊ စစ်သည်အင်အား (၇၀၀) ကျော်ဖြင့် MA-1, MA-2, MA-3, MA-4, MA-5တွင်အသုံးပြု‌‌ေသာ၊5.56mm,9mm,7.62mm,.303inch,0.5inch, .36mm Revolver, .32mm revolver ကျည်ဆန်များကို ထုတ်လုပ်လျက်ရှိသည်။

ကဏ္ဍ:ကာကွယ်ရေးပစ္စည်းစက်ရုံများ
အမှတ်(၂)ကာကွယ်ရေးပစ္စည်းစက်ရုံ

**အမှတ်(၂)ကာကွယ်ရေးပစ္စည်းစက်ရုံ** (အတိုကောက်: **ကပစ(၂)**) သည် မကွေးတိုင်းဒေသကြီး၊ အထက်မင်းလှမြို့နယ်၊ မလွန်ကျေးရွာ မြောက်ဘက်မှာတည် ရှိသည်။ စစ်သည်အင်အား (၉၀၀) ကျော်ရှိပြီး မြေဧရိယာ အကျယ်အဝန်းက ဧက ၁သိန်း ရှိပါတယ်။ လက်နက် စမ်းသပ်သောပစ်ကွင်းအဖြစ် မိုင် (၁၀၀) ကျော် ပစ်ကွင်းကို တည်ဆောက်ထားသည်။ ၎င်းပစ်ကွင်းကို စင်္ကာပူနိုင်ငံက အကုန်အကျခံ တည်ဆောက်ပေးထားတာဖြစ်ပြီး စင်္ကာပူက ဝယ်ယူတဲ့ လက်နက်များကို ပစ်ခတ်စမ်းသပ်သည့်အပြင် ကပစ စက်ရုံများမှ ထုတ်လုပ်သောလက်နက်နဲ့ကျည်များရဲ့ ထိရောက်မှု စွမ်းအားကို လစဉ်နှစ်စဉ် ပစ်ခတ် စမ်းသပ် လျက်ရှိသည်။ ကပစ (၂) ၏ထုတ်လုပ်မှုမှာ 120mm, 105mm, 81mm, 60mm, MA5 လက်နက်များ ဖြစ်သည်။

ကဏ္ဍ:ကာကွယ်ရေးပစ္စည်းစက်ရုံများ
မင်းသူ၊ ကို

''မိုးကုတ် မီဒီယာ [mogokmedia.blogspot.com/2008/10/blog-post_25.html] ဘလော့မှာ လွှင့်တင်ထားတဲ့ 'နိုင်ငံရေး လူတိုင်းနှင့်ဆိုင်သည်' သတင်း ဆောင်းပါးမှ နအဖ စစ်အစိုးရက ထောင်ဒဏ် ၁၃ နှစ် ချခဲ့တဲ့ မိုးကုတ်မြို့မှ နိုင်ငံရေးသမား တဦးဖြစ်သူ အမျိုးသား ဒီမိုကရေစီ အဖွဲ့ချုပ် (အဲန်အယ်လ်ဒီ) အဖွဲ့ဝင် "ကိုမင်းသူ ကိုယ်ရေးအတ္ထုပ္ပတ္တိ အကျဉ်း" ကို ပြန်လည် ကူးယူ ဖော်ပြလိုက်တာ ဖြစ်ပါတယ်။''

## **မိုးကုတ်မြို့မှ အမျိုးသား ဒီမိုကရေစီ အဖွဲ့ချုပ် (အဲန်အယ်လ်ဒီ) အဖွဲ့ဝင် ကိုမင်းသူ ကိုယ်ရေးအတ္ထုပ္ပတ္တိ အကျဉ်း** 
 ၂ဝဝ၈ ခုနှစ်၊ အောက်တိုဘာလ ၂၄ ရက် သောကြာနေ့တွင် မိုးကုတ်မြို့မှ နိုင်ငံရေး တက်တက်ကြွကြွ လှုပ်ရှားသူ ကိုမင်းသူအား စစ်အစိုးရက ထောင်ဒဏ် ၁၃ နှစ် ချမှတ်လိုက်ပြီ ဖြစ်သည်။ ၎င်းအား ပုဒ်မ၅ ခုဖြင့် တရားစွဲဆိုပြီး ထောင်ဒဏ် အပြစ်ပေးခဲ့ခြင်းဖြစ်ရာ စွဲဆိုခံရသည့် ပုဒ်မများမှာ အောက်ပါအတိုင်း ဖြစ်သည်။

# ပုဒ်မ ၅ဝ၅ (ခ) - အစိုးရကို အကြည်ညို ပျက်စေမှု၊
# ပုဒ်မ ၂၉၇ (က) - သာသနာကို ညှိုးနွမ်းစေမှု၊
# ပုဒ်မ ၁၄၅ - ဥပဒေနှင့် ဆန့်ကျင်သော အစုအဝေးတွင် ပါဝင်မှု၊
# ပုဒ်မ ၁၄၇ - ရုံးရင်း ဆန်ခတ်မှုတွင် ပါဝင် ကျူးလွန်မှုနှင့်၊
# ပုဒ်မ ၁၅၂ - တာဝန် ဝတ္တရား နှောင့်ယှက်မှုတို့ ဖြစ်ကြသည်။

၎င်း၏ အမှုကို မန္တလေး အိုးဘိုထောင်တွင်း တရားရုံးက စစ်ဆေးခဲ့ပြီး တရားခွင်တွင် မိသားစုဝင်များ လာရောက် ကြားနာခွင့် မရရှိဘဲ စီရင်ချက် ချမှတ်ခဲ့ခြင်း ဖြစ်သည်။ ကိုမင်းသူအား ရွှေဝါရောင် တော်လှန်ရေး ကာလ အတွင်းက ၂ဝဝရ စက်တင်ဘာလ ၂၅ ရက်နေ့ ည ၁၁ နာရီ အချိန်တွင် ၎င်း၏ နေအိမ်၌ အာဏာပိုင်များက လာရောက် ခေါ်ဆောင်သွားခြင်း ခံခဲ့ရသည်။

ယခုလို ကိုမင်းသူအား ဖမ်းဆီး ထောင်ချလိုက်ခြင်းသည် ယခင်က ဖဆပလ ခေါင်းဆောင် တစ်ဦးဖြစ်သော သခင် သာခင်အား ဖမ်းဆီး ထောင်ချပြီးသည့် နောက်ပိုင်း နိုင်ငံရေး လုပ်ဆောင်မှုဖြင့် ထောင်ကျသည့် မိုးကုတ်မြို့၏ ထင်ရှားသော ဖြစ်ရပ် တစ်ခုပင် ဖြစ်သည်။ သခင် သာခင်သည် ဖဆပလ အဖွဲ့ချုပ်တွင် ထင်ရှားသော ခေါင်းဆောင် တစ်ဦး ဖြစ်သည့် အပြင် နိုင်ငံရေး အမြင်တွင်လည်း ထိုခေတ် အခါက ရှေ့တန်းရောက်ခဲ့သူ တစ်ဦး ဖြစ်သည်။ သခင် သာခင်ကို မိုးကုတ်မြို့နယ် ကင်းရွာတွင် မွေးဖွားခဲ့သည်။

ကိုမင်းသူအား မိုးကုတ်မြို့နယ် ရေပူကျေးရွာတွင် ရှမ်းတိုင်းရင်းသားများ ဖြစ်ကြသော အဖ ဦးလှအောင်နှင့် အမိ ဒေါ်ခင်ကြည်တို့က ၁၉၆၁ ခုနှစ်၊ ဩဂတ်လ ၁ဝ ရက်နေ့တွင် မွေးဖွားခဲ့သည်။ ၁၉၇၇ ခုနှစ်တွင် မိုးကုတ် အထက (၁) မှ ဆယ်တန်း အောင်မြင်ခဲ့ပြီး၊ ၁၉၈၁ ခုနှစ်တွင် မန္တလေး တက္ကသိုလ်မှ ဓာတုဗေဒ ဘာသာရပ်ဖြင့် ဘွဲ့ရရှိခဲ့သည်။ ရှစ်လေးလုံး အရေးတော်ပုံ နိုင်ငံရေး လှုပ်ရှားမှုတွင် မိုးကုတ်မြို့၌ ဦးဆောင် ပါဝင်ခဲ့ပြီး ၁၉၈၈ ခု၊ နိုဝင်ဘာလတွင် အမျိုးသား ဒီမိုကရေစီ အဖွဲ့ချုပ်သို့ ဝင်ရောက်ခဲ့သည်။

၁၉၈၉ ခု၊ ဇူလိုင်လ ၁၉ ရက်နေ့ အာဇာနည်နေ့ အခမ်းအနား ကျင်းပ ပြုလုပ်ခဲ့မှုကြောင့် မန္တလေးထောင်၌ ၂ နှစ်ကျော် အကျဉ်းကျခံ ခဲ့ရသည်။ ၂ဝဝ၂ ခုနှစ်တွင် အဲန်အယ်လ်ဒီ မြို့နယ် စည်းရုံးရေး ကော်မတီ၏ တာဝန်ပေးချက် အရ မြို့နယ် စည်းရုံးရေး ကော်မတီဝင်နှင့် လူငယ်ရေးရာ တာဝန်ခံ အဖြစ် ဆောင်ရွက်ခဲ့သည်။ ထို့နောက် ၂ဝဝ၃ ခုနှစ်၊ ဒေါ်အောင်ဆန်းစုကြည်၏ မိုးကုတ် ခရီးစဉ် အပြီးတွင် ခြောက်လနီးပါးခန့် ထိန်းသိမ်း ခံခဲ့ရသည်။

လက်ရှိတွင် မိုးကုတ်မြို့နယ် အဲန်အယ်လ်ဒီ စည်းရုံးရေး ကော်မတီဝင် အဖြစ် တာဝန် ထမ်းဆောင်လျက် ရှိပြီး ရွှေဝါရောင် တော်လှန်ရေး လှုပ်ရှားမှုကြီးတွင် ဦးဆောင် ပါဝင်ခဲ့မှုကြောင့် ထပ်မံ ဖမ်းဆီး ခံခဲ့ရသည်။ ယခု အကျဉ်းကျ ခံနေရချိန်တွင် အသက် ၄၇ နှစ် ရှိပြီဖြစ်သည်။ ဇနီးဖြစ်သူမှာ မနန်း (ခေါ်) မခင်ကြည်ဝင်း ဖြစ်ပြီး သမီး ၂ ယောက်၊ သား ၁ ယောက် ရှိသည်။
ခရစ္စတိုဖာ ကိုလံဘတ်

**ခရစ္စတိုဖာ ကိုလံဘတ်စ်** (Christopher Columbus)(၁၄၅၁-၁၅၀၆) သည် အီတလီလူမျိုး ပင်လယ်ရေကြောင်း ကျွမ်းကျင်သူ၊ နယ်မြေသစ်စူးစမ်းရှာဖွေသူဖြစ်သည်။ ၎င်းသည် အတ္တလန္တိတ် သမုဒ္ဒရာကို ဖြတ်ပြီး အမေရိက နယ်မြေသစ်ကိုသွားရောက်ခဲ့ပြီး အနောက်ကမ္ဘာခြမ်းမှ ကိုလိုနီများအား ရှေ့ဆောင်လမ်းပြပေးနိုင်ခဲ့သည်။ ၎င်းသည် အိန္ဒိယသို့ ကုန်သွယ်ကူးသန်း နိုင်သော ရေလမ်းကြောင်းအသစ်ကို ရှာဖွေရင်း မြောက်အမေရိကတိုက်ကို မတော်တဆ တွေ့ရှိခဲ့ခြင်းဖြစ်သည်။ ၁၄၉၂ နှင့် ၁၅၀၄ ခုနှစ်အတွင်းတွင် ကာရေဘီယန်ဒေသ၊ တောင်အမေရိကတို့ကို စုစုပေါင်း လေးကြိမ် သွားရောက်ခဲ့သည်။

ကမ္ဘာ့ အကြီးကျယ်ဆုံးသော အလွဲဖြစ်သည့် ကမ္ဘာသစ်အား တွေ့ရှိခြင်းဟူသည့် အလွဲအား ဆောင်ရွက်ခဲ့သူအဖြစ် ခရစ္စတိုဖာ ကိုလံဘတ်စ်အား သမိုင်းတွင် မှတ်တမ်းတင်ကြသည်။ ကိုလံဘတ်စ်အား ၁၄၅၁၊ အောက်တိုဘာ (၃၁)ရက်၊သောကြာနေ့တွင် အီတလီနိုင်ငံ၊ ဂျီနိုအာမြို့တွင် ဖွားမြင်သည်။ အရွယ်ရောက်သောအခါ ပင်လယ်ရေကြောင်းခရီးသွားလာရေးတွင် ထူးချွန်ကာ သင်္ဘောကပ္ပတိန် ဖြစ်လာသည်။ 
သူကိုယ်ပိုင် ယေဘူယျယူဆချက်များဖြင့် အနောက်ဘက်သို့ ရွက်လွှင့်ခြင်းဖြင့် အတ္တလန္တိတ်သမုဒ္ဒရာကို ဖြတ်မိလျှင် ကမ္ဘာ့အရှေ့ခြမ်းရှိ အရှေ့အာရှသို့ရောက်နိုင်သည်ဟု တစ်ထစ်ချ ယူဆခဲ့သည်။ ထိုယူဆချက်အတိုင်း မဖြစ်မနေပင် ကြိုးပမ်းအားထုတ်သည်။ ဥရောပတိုက်ရှိ နယ်ချဲ့လိုသူမင်းစိုးရာဇာအသိုင်းအဝိုင်းထဲသို့ ဝင်ရောက်တင်ပြသော်လည်း ကုန်ကျစရိတ်ကို အကြောင်းပြုကာ သဘောမတူသူများသည်။ နောက်ဆုံးတွင် စပိန်ရှိ ကာ့စတီးလ်(Castile) ဘုရင်မ ပထမ အိဇဘဲလား (Queen Isabella I) က ကုန်ကျစရိတ်အား အတည်ထုတ်ပေးသဖြင့် စူးစမ်းလေ့လာခရီးထွက်ရန် စတင်သည်။
၁၄၉၂ခုနှစ်၊ ဩဂုတ်လ၊ ၃ရက်နေ့တွင် စပိန်နိုင်ငံမှ သင်္ဘောများဖြင့် ထွက်ခွာသည်။ ကနေရီကျွန်းတွင် ပထမရပ်နားပြီးနောက် စက်တင်ဘာလ၊ ၆ရက်နေ့တွင် အနောက်စူးစူးသို့ ဦးတည်ကာ ထွက်ခွာခဲ့သည်။ ကာလကြာရှည် ပင်လယ်တွင်း ရွက်လွှင့်သည့်အတွက် သင်္ဘောသားများ၏ စိုးရိမ်ကြောက်ရွှံ့မှုများ တိုးပွားလာပြီး နေရပ်ပြန်ရန် အုံ့ကြွမှုများကိုလည်း ရင်ဆိုင်ဖြေရှင်းရသည်။ ၁၄၉၂ခုနှစ်၊ အောက်တိုဘာလ၊ ၁၂ရက်နေ့တွင် ပထမဆုံးအကြိမ်အဖြစ် ကမ်းခြေကို မြင်တွေ့ရသည်။ ၁၄၉၃ခုနှစ်၊ မတ်လတွင် စပိန်သို့ပြန်ရောက်သည်။ 
ထိုသို့ပြန်ရောက်လျှင် အမြင့်ဆုံးသော ဂုဏ်ထူးဆောင်ဘွဲ့များဖြင့် ချီးမြှောက်ခြင်းခံရသည်။ ထိုနောက်ပိုင်းတွင်လည်း ဂျပန်ကိုသော်လည်းကောင်း၊ တရုတ်ကိုသော်လည်းကောင်း တွေ့ရှိဦးမည် မျှော်လင့်ချက်ဖြင့် အနောက်ဘက်သို့ အကြိမ်ကြိမ်ရွက်လွှင့်သော်လည်း မအောင်မြင်ပေ။ 
ဘုရင်မ အိဇဘဲလားက ကိုလံဘတ်စ်အား တွေ့ရှိရသမျှ နယ်မြေတို့တွင် ဘုရင်ခံအဖြစ် အုပ်ချုပ်ခွင့်ပေးသည်။ သို့သော် အုပ်ချုပ်ရေးပိုင်းတွင်မူ ကိုလံဘတ်စ် မအောင်မြင်ပေ။ နောက်ဆုံးတွင် အချုပ်ဖြင့် စပိန်သို့ ပြန်လည်ပို့ဆောင်ခြင်း ခံရပြီးနောက်တွင် မည်သည့်အုပ်ချုပ်ရေးတာဝန်မှ ထပ်မံပေးအပ်ခြင်းမရှိတော့ပေ။ ၁၅၀၆၊ မေ (၂၀)ရက်၊တနဂ်နွေနေ့တွင် လူချမ်းသာတစ်ဦး၊ လူဂုဏ်တန်တစ်ဦးအနေဖြင့် ကွယ်လွန်သည်။

## ဒုတိယရေကြောင်းခရီးစဉ် 
ဒုတိယ အခေါက်တွင် ဂျမေကာနှင့် ကာရီဘီယံ ပင်လယ်တွင်း ကျွန်းများကို တွေ့ရသည်။

## တတိယရေကြောင်းခရီးစဉ် 
တတိယအခေါက်တွင် သရိန်နီဒက်ကျွန်းကို တွေ့သည်။

## စတုတ္တရေကြောင်းခရီးစဉ် 
## အကျိုးဆက် 
ကိုလံဘတ်စ်၏ ကမ္ဘာသစ်တွေ့ရှိမှုသည် ကမ္ဘာ့သမိုင်းကို များစွာပြောင်းလဲစေခဲ့သည်။ ကမ္ဘာသစ်မျှော်လင့်ချက်ဖြင့် အမေရိကတိုက်ပေါ်သို့ ဥရောပတိုက်မှ လူအများ အစုလိုက်အပြုံလိုက် ပြောင်းရွှေ့နေထိုင်အခြေချသည်။ မူလအင်ဒီးယန်းများလည်း အဖိနှိပ်ခံရကာ အင်အားနည်းပါးသွားရသည်။ ခေတ်သစ်ကမ္ဘာ၏ ဦးဆောင်မှု ကဏ္ဍတွင် အပြောင်းအလဲဖြစ်ခွင့်ရခဲ့သည်။
ကံချွန် (ကာတွန်း)

ကာတွန်း **ကံချွန်** (၄ ဧပြီ ၁၉၄၆ - ၂၀ ဩဂုတ် ၂၀၀၉) သည်  မန္တလေးသား ပန်းချီဆရာ၊ ကာတွန်းဆရာ နှင့်စာရေးဆရာ တစ်ဦးဖြစ်သည်။ သူသည် စာအုပ်ပေါင်း (၇၃)အုပ်၊ ဗွီဒီယို (၃)ကား၊ ကာတွန်းပေါင်းများစွာ ရေးဆွဲခဲ့သူလည်း ဖြစ်သည်။ 

## ငယ်ဘဝ 
ကာတွန်း ကံချွန် သည် ၁၉၄၆ ခုနှစ်၊ ဧပြီ (၄) ရက် တွင် မန္တလေးမြို့ ၌ အဘ ဦးဘဌေး နှင့် အမိဒေါ်အေးရွှင် တို့မှ မွေးဖွားခဲ့သည်။နာမည်အရင်းမှာ ကံချွန် ပင် ဖြစ်သည်။ မွေးချင်းညီအစ်ကို သုံးဦးရှိပြီး၊ညီအကိုများမှာ ကာတွန်း ဗိုလ်မောင်၊ ဓာတ်ပုံ လှဝင်းတို့ဖြစ်ကြသည်။ကာတွန်းကံချွန်တို့ ညီအစ်ကိုများသည် အစ္စလာမ် ဘာသာကို ကိုးကွယ်ကြသူများ ဖြစ်သည်။ 

မန္တလေးမြို့ အမှတ်(၃)အ.ထ.ကတွင် အထက်တန်းထိ ပညာသင်ကြားခဲ့သည်။ ကာတွန်း ကံချွန်သည် ၁၉၆၃-၁၉၆၄-ခုနှစ်တွင် မန္တလေးအနုပညာကျောင်း၌ ပန်းချီသင်တန်းတက်ရောက်ခဲ့ပြီး ဆရာကြီး ဦးကံညွန့်၊ ဦးချစ်မြဲ၊ ဦးအေးကျော်တို့ထံတွင် သင်ယူခဲ့သည်။ “မိ၊ မော်၊ မေ၊ မ” ကာတွန်းများရေးဆွဲခဲ့သူ ကာတွန်းဝင်းမောင်သည် ကာတွန်းကံချွန်၏ ဆရာရင်းဖြစ်သည်။

သူ၏ ပထမဆုံး ကာတွန်းမှာ ၁၉၆၉-ခု၊ အောက်တိုဘာလ ဟံသာဝတီ သတင်းစာတွင် ဖော်ပြခံခဲ့ရပြီး၊ ကြေးမုံ၊ ဗိုလ်တထောင်၊ လုပ်သား သတင်းစာများနှင့် ရှုထောင့် ဂျာနယ်၊ သတင်းဂျာနယ် တို့တွင် ကာတွန်းများ ရေးသားခြင်း၊ အလားတူ မိုးဝေ၊ ချယ်ရီ၊ ကလျာ၊ မဟေသီ စသည့်မဂ္ဂဇင်းများနှင့် မန္တလေးထုတ် ဂျာနယ်အများစုတွင်လည်း ကွယ်လွန်ချိန်အထိ ကာတွန်းများ ရေးသားခဲ့သည်။

သူသည် ပထမဆုံးဝင်ပြိုင်သည့် ရှုထောင့်ဂျာနယ်ကာတွန်း နှင့် **ဦးဘဂျမ်းကာတွန်း** တို့၌ ပထမဆုများ ရရှိခဲ့သည်အထိ ကာတွန်း လက်ရာမြောက်သည်။

## စာရေးဆရာဘဝ 
ကာတွန်းကံချွန် ရေးသားထုတ်ဝေခဲ့ပြီးသည့် စာအုပ်ပေါင်း ၇၃ အုပ်ရှိပြီး၊ နာမည်ကျော် စာအုပ်များထဲတွင် ခေတ်ကျောင်းသား၊ ကြားဖူးနားဝ ပုံပြင်များ၊ မန္တလေးမြို့က လူတွေအကြောင်း၊ အပျိုစင်တို့ သိသင့်သမျှ (၁) (၂) ၊ အမျိုးသားတို့ သိဖို့ မိန်းမတို့ အကြောင်း၊ စီးပွားရေး ဟာသ စသည့် စာအုပ်များမှာ လူသိများသည်။ 

သူ၏ ကာတွန်းဇာတ်ကောင်များ ဖြစ်ကြသည့် ဘ၊ ဘွားစွာ၊ ကိုပါရာနှင့် ကျော်မင်းဟန်တို့ကိုလည်း လူသိများသည်။ဘ၊ ဖွားစွာ၊ ကိုပါရာ၊ ကျော်မင်းဟန် အမည်ရှိ ကာတွန်းဇာတ်ကောင်များ ပါဝင်သော ကာတွန်းဇာတ်လမ်းများကို ပုံပမာ၊ ရုပ်စုံကမ္ဘာ၊ တွတ်ပီကမ္ဘာ အစရှိသည့် ကာတွန်းရုပ်စုံများတွင် ရေးဆွဲခဲ့သည်။ ယင်းအပြင် အဆိုပါ ကာတွန်းဇာတ်ကောင်များ ပါဝင်သော လုံချင်းကာတွန်းစာအုပ်များလည်း ထုတ်ဝေခဲ့သေးသည်။

ကာတွန်း ကံချွန်သည် ကာတွန်း၊ သရုပ်ဖော်ပုံ၊ ပန်းချီ တို့ ရေးဆွဲခြင်း အပြင် ဝတ္တု၊ ဆောင်းပါး၊ သရော်စာ တို့ကို ရေးသားခဲ့ပြီး ဗီဒီယို၊ရုပ်ရှင် ဒါရိုက်တာလည်း လုပ်ခဲ့ဖူးသည်။

မန္တလေးမြို့ဝန်းကျင်တွင် ဗွီဒီယို (၃) ကားခန့် ရိုက်ကူးခဲ့ပြီး နောက်ဆုံးရိုက်ကူးခဲ့သည့် လေဘာတီမမြရင် နှစ် (၁၀၀) ပြည့် အငြိမ့်ဗွီစီဒီအခွေမှာ ပရိသတ်အကြား အပျံ့အနှံ့ဆုံးဖြစ်ခဲ့သည်။

## ပုဂ္ဂိုလ်ရေးဘဝ 
သူသည် အိမ်ထောင်သည်တစ်ဦး ဖြစ်ပြီး၊စိန်စိန်ဦးဆိုသည့် သမီးတစ်ဦး ထွန်းကားခဲ့သည်။

## ကိုယ်ပိုင်ပန်းချီပြခန်း 
သူသည် ကိုယ်ပိုင်ပန်းချီပြခန်းကို ၁၉၉၆-ခုနှစ်တွင် တည်ထောင်ခဲ့သည်။ 

## ဘဝနိဂုံး
ဆရာကံချွန်သည် အသည်းကင်ဆာဝေဒနာဖြင့် ၂၀၀၉ ခုနှစ်၊ ဩဂုတ်လ ၂၀ ရက်၊နေ့လယ်ပိုင်း ၃နာရီခွဲ တွင် မန္တလေးမြို့ ၌ ကွယ်လွန်ခဲ့သည်။မကွယ်လွန်မီ နာရီပိုင်းအလိုက မန္တလေးမြို့ Oriental House တွင် ကျင်းပသည့် ၎င်း၏  **ကာတွန်း ကံချွန် တစ်ကိုယ်တော်ပြပွဲ ၂၀၀၉** ပန်းချီပြပွဲသို့ တက်ရောက်ခဲ့သေးပြီး၊နေအိမ်သို့ရောက်အပြီးမှ ကွယ်လွန်ခဲ့ခြင်း ဖြစ်သည်။ 

## ရေးသားထုတ်ဝေခဲ့သောစာအုပ်များ 
## ကိုးကား 

ကဏ္ဍ:မြန်မာ ကာတွန်းဆရာများ
ကဏ္ဍ:မြန်မာ ပန်းချီဆရာများ
ကဏ္ဍ:မြန်မာ အမျိုးသား စာရေးဆရာများ
ကဏ္ဍ:မြန်မာမွတ်စလင်များ
ကဏ္ဍ:မြန်မာ စာရေးဆရာများ
ကျီးလန်း

**ကျီးလန်း** (Kyilan) ၏ ရုက္ခဗေဒ အမည်မှာ *Shorea assamica* ဖြစ်သည်။

ကဏ္ဍ:သစ်ပင်များ
ကွန်ဒုံး

**ကွန်ဒုံး** (condom) သည် လိင်ဆက်ဆံရာတွင် အသုံးများသော ပစ္စည်းဖြစ်သည်။ ကွန်ဒုံကို တင်းမာနေသော ယောက်ျား လိင်တံ တွင် စွပ်ထားပြီး ပန်းထွက်လာမည့် သုတ်ကောင်များအား တဖက် လိင်ဆက်ဆံသူ၏ ခန္ဓာကိုယ်ထဲသို့ မဝင်ရောက်စေရန် တိုက်ရိုက် တွေ့ထိမှုကို ပိတ်၍ ကာကွယ်ပေးထားသည်။ ကွန်ဒုံးကို သန္ဓေတားရန်နှင့် လိင်မှ ကူးစက်တပ်သော ရောဂါများကို ကာကွယ်ရန် သုံးသည်။ ကွန်ဒုံးသည် ရေလုံပြီး ပျော့ပြောင်း၍ ခိုင်မာသောကြောင့် အခြားသောသုံးစွဲမှုများလည်းရှိသည်။ ၎င်းတို့မှာ ရေလုံ မိုက်ခွက်တို့မှ ရိုင်ဖယ်သေနက်ပြောင်းများ ကာကွယ်ရန် အထိသုံးသည်။

### အဓိကအချက်များ 
* အမျိုးသားကွန်ဒုံးသည် ခုခံအားကျဆင်းမှုရောဂါအပါအဝင် လိင်မှတဆင့်ကူးစက်သောရောဂါများကို ကာကွယ်သည်။ ထို့အပြင် ကိုယ်ဝန်မရစေရန်နှင့် လိင်မှတဆင့်ကူးစက်တတ်သောရောဂါများ ၂ခုစလုံးကို ကာကွယ်နိုင်သော တစ်ခုတည်းသော ပစ္စည်းဖြစ်သည်။ 
* အထိရောက်ဆုံးကာကွယ်မှုကို ရရှိနိုင်ရန် လိင်ဆက်ဆံမှုတိုင်းတွင်မှန်ကန်စွာသုံးစွဲရန် လိုအပ်သည်။
* လိင်ဆက်ဆံဖော်နှစ်ဦးလုံး၏ ပူးပေါင်းဆောင်ရွက်မှုကို လိုအပ်သည်။ ဆက်ဆံမှုမပြုမှီ ကွန်ဒုံးအကြာင်း ပြောကြခြင်းဖြင့် မိမိ၏အဖော် အားအသုံးပြုလာစေရန် ဆွဲဆောင်နိုင်သည်။
### အလုပ်လုပ်ပုံ 
ကွန်ဒုံးသည်အတားအဆီးတစ်ခုဖြစ်ပြီး အမျိုးသား၏ သုတ်ပိုးများ အမျိုးသမီး၏ မိန်းမကိုယ်အတွင်း မဝင်ရောက်နိုင်စေရန် ထိန်းသိမ်းပေးနိုင်သည်။

### ထိရောက်မှု 
နည်းလမ်းမှန်မှန်အမြဲသုံးစွဲပါက ထိရောက်မှုရှိသည်။ တစ်နှစ်တိတိ နည်းလမ်းမှန်စွာသုံးစွဲသော ဇနီးမောင်နှံ၁၀၀ လျှင် နှစ်ဦးခန့်သာ ကိုယ်ဝန်ရနိုင်သည်။ နည်းလမ်းမမှန်မကန်သုံးစွဲသောအိမ်ထောင်စုများအနက် ၁၀၀ လျှင် ၁၅ ဦးအထိ ကိုယ်ဝန်ရှိကြောင်းသိရသည်.။
ကိုကွန်ဒုံးအသုံးပြုရန် သင့်တော်သူများ
*ကာလသားရောဂါများ (သို့) HIV ပိုး ကူးစက်ခံရရန် အန္တရာယ်ရှိသူများ (သို့) စုံတွဲများ
*အခြားရောဂါများကြောင့် ပိုမိုထိရောက်သော နည်းလမ်းများကို အသုံးမပြုနိုင်သော အမျိုးသမီးများ
*သားဆက်ခြားရန် လိုအပ်သော နို့တိုက်မိခင်များ
*အခြားအရံနည်းလမ်းကို တွဲသုံးရန်လိုအပ်သော အမျိုးသမီးများ

## ကိုးကား
ကဏ္ဍ:လိင် ကျန်းမာရေး